Η Αλήθεια της Φιλαδέλφειας-Χαλκηδόνας: 25 Οκτ 2010\nΈπηξε η πόλη στο προεκλογικό υλικό. Όχι άλλο κάρβουνοοο!\nΓράφει ο "κ. Δήμαρχος" στο dekeleias.blοgspot.com: Καλοί μου υποψήφιοι ΔΗΜΟΤΙΚΟΙ ΣΥΜΒΟΥΛΟΙ, αχ πως δεν βαρεθήκατε ακόμα;;; Όλα τα φυλλάδια που βρίσκω πεταμένα έξω από την πόρτα μου, αλλά και έξω στο δρόμο, παντού στο δρόμο, καλέ γιατί, γιατί καλέ;;; Τόσο χαρτί τόση ρύπανση γιατί;;; Δεν βαρεθήκατε να τυπώνετε όλοι τα ίδια - την ίδια συνταγή;;; COPY PASTE COPY PASTE..... Όλα μα όλα..... Καμία έκπληξη, αλλά και καμία δέσμευση..... Καμία θέση..... Καμία πρόταση.... Μόνο βιογραφικά με σπουδές, μόνο θέσεις σε επιτροπές και επιτροπούλες, τα παιδιά σας σε μια φωτογραφία βεβαίως βεβαίως, όλοι με καταγωγή από ΜΙΚΡΑΣΙΑ βεβαίως βεβαίως, φωτογραφίες από χαρούμενες δραστηριότητες τις Κυριακές, φωτογραφίες με Πατριάρχες, Επίσκοπους και Διάκους, φωτογραφίες από το εξωτερικό, πόζες, όμορφα χρώματα.....\nΚατάληψη στην παιδική χαρά του τριγώνου\nΟμάδα συμπολιτών μας με επικεφαλής τον υποψήφιο Δήμαρχο Θανάση Μάλλιο κατέλαβαν την παιδική χαρά στο τρίγωνο (απέναντι από την αρχή του Άλσους). Οι καταληψίες κατηγορούν τη δημοτική αρχή της Φιλαδέλφειας για καταστροφή του πράσινου. Ο Δήμαρχος Σταύρος Κόντος αντιτείνει ότι υπάρχει μελέτη κι ένταξη του έργου στο ΕΣΠΑ και σε πρόγραμμα πράσινης ανάπτυξης\nΤο κείμενο ανάρτησε administrator στις 8:37 μ.μ. 2 σχόλια\nΈρχεται Η ΑΛΗΘΕΙΑ- Κυκλοφορεί την παραμονή της εθνικής εορτής!\nΗ εφημερίδα μας, Η ΑΛΗΘΕΙΑ θα είναι στα χέρια μας την 27η Οκτωβρίου και το μοίρασμά της στη Νέα Φιλαδέλφεια και τη Νέα Χαλκηδόνα θα αρχίσει αμέσως μετά την αργία- εθνική εορτή. Έτσι συμπληρώνεται με το έντυπο, η παρουσίαση του νέου μοντέλου ενημέρωσης στην πόλη μας που ξεκίνησε μόλις πριν λίγες μέρες με αυτό το blog. Η Νέα Φιλαδέλφεια και η Νέα Χαλκηδόνα περνούν σε άλλη εποχή, καθώς θα υπάρχει συνεχής ροή ενημέρωσης από το blog μας εδώ, και παράλληλα κάθε 15νθήμερο οι εξελίξεις και όσα σημαίνουν για τον τόπο θα δημοσιεύονται στην έντυπη ΑΛΗΘΕΙΑ.\nΤο πιο σημαντικό είναι ότι αποζητούμε ΟΛΟΙ ΕΣΕΙΣ να γίνετε οι ρεπόρτερ μας, να μας στέλνετε νέα, ειδήσεις, εκτιμήσεις για την περιοχή που ζείτε ή εργάζεστε στην πόλη. Στηριζόμαστε σε όλους ΕΣΑΣ, όχι μόνο για το ρόλο του αναγνώστη, αλλά και του ανθρώπου που ζει κάτι και ενημερώνει γι αυτό τους συμπολίτες του.\nΞεκινάμε μαζί, ξεκινάμε δυνατά.\nΤο κείμενο ανάρτησε administrator στις 5:43 μ.μ. 2 σχόλια\nΣτην πλατεία Χρυσαλλίδας σήμερα στις 8 ο Τομπούλογλου\nΣτην πλατεία Χρυσαλλίδας, στο Μεσαίο Κουκλάκι της Νέας Χαλκηδόνας θα μιλήσει σήμερα ο υποψήφιος δήμαρχος Φιλαδέλφειας- Χαλκηδόνας Χάρης Τομπούλογλου. Ο κ. Τομπούλογλου καλεί τους κατοίκους της περιοχής στις 8 το βράδι στην πλατεία, και σε περίπτωση κακοκαιρίας (ήδη το μεσημέρι της Δευτέρας τα σύννεφα έχουν πυκνώσει στον ουρανό της πόλης) η συγκέντρωση θα γίνει στην ψησταριά του Στέργιου, στην οδό Πεταλά 21, έναντι Πολυχώρου.\nΣτους εργαζόμενους των Δήμων Φιλαδέλφειας και Χαλκηδόνας ο Σταύρος Κόντος\nΚοντά στους εργαζόμενους του Δήμου Νέας Φιλαδέλφειας και σε εκείνους του δήμου Νέας Χαλκηδόνας βρέθηκε ο Δήμαρχος της Φιλαδέλφειας και υποψήφιος Δήμαρχος του νέου, ενοποιημένου Δήμου Σταύρος Κόντος. Ο κ. Κόντος συζήτησε με τους εργαζόμενους ζητήματα που έχουν να κάνουν με την ενοποίηση των δυο Δήμων μετά την 1/1/2011, και τις απαραίτητες ενέργειες που πρέπει να γίνουν. Ζήτησε τη συνεργασία τους και τόχισε ότι η διοικητική ενοποίηση δεν είναι μια διαδικασία ρουτίνας, αλλά μια σημαντική αναγκαιότητα που επιβάλλει να τη χειριστούν στελέχη με εμπειρία και γνώση τόσο του Καλλικράτη, όσο και των δομών που έχουν οι δυο σημερινοί Δήμοι. Το κλίμα ήταν πολύ καλό. Θυμίζουμε ότι πέντε ημέρες νωρίτερα το Δημαρχείο της Νέας Φιλαδέλφειας, τους χώρους από όπου ξεκινούν τα απορριματοφόρα και τις αντίστοιχες υπηρεσίες του Δήμου Νέας Χαλκηδόνας επισκέφθηκε ο υποψήφιος Δήμαρχος Χάρης Τομπούλογλου με αντιπροσωπεία υποψηφίων του συνδυασμού του.\nΈνας πολίτης ερωτά τους υποψηφίους Δημάρχους\nΛάβαμε από τον κ. Δαμιανό Γιαννάκη (και δημοσιεύουμε για δεύτερη φορά, περιμένοντας τις απαντήσεις των υποψηφίων Δημάρχων) τα εξής ερωτήματα:\nΑπο ότι διαβάζω ο "Καλλικράτης" προυποθέτει μεταξύ άλλων αυτοχρηματοδότηση των δήμων.\nΒελτιώθηκε η κίνηση στη Δεκελείας\nΣε πιο φυσιολογικούς ρυθμούς κινούνται αυτή την ώρα (10.45)τα οχήματα στη λεωφόρο Δεκελείας μετά το πρωινό μποτιλιάρισμα\nΈπηξε η πόλη στο προεκλογικό υλικό. Όχι άλλο κάρβο...\nΈρχεται Η ΑΛΗΘΕΙΑ- Κυκλοφορεί την παραμονή της εθν...\nΣτους εργαζόμενους των Δήμων Φιλαδέλφειας και Χαλκ...


Η σχεδιαστική εξέλιξη της μάσκας του Golf GTI (Μέρος 2) – InfoNews24\nΗ σχεδιαστική εξέλιξη της μάσκας του Golf GTI (Μέρος 2)\nΟι στρογγυλοί διπλοί προβολείς επέστρεψαν -ομαδοποιημένοι τώρα όμως σε μία ενιαία μονάδα πίσω από σκούρο κρύσταλλο. Όπως και στον πρόγονό του, οι προβολείς ομίχλης βρίσκονται χαμηλά στη μάσκα.\nΗ συνεχής κόκκινη γραμμή στο GTI της έβδομης γενιάς εισέρχεται με αυτοπεποίθηση στους λεπτούς, fullLED προβολείς. Το καπό συγκλίνει προς τη μάσκα, ενώ αιχμηρές γραμμές τρέχουν από τους προβολείς μέχρι την εμπρός κολώνα. Ένα ιδιαίτερα χαρακτηριστικό στοιχείο είναι τα φώτα ημέρας με το σχεδιασμό «Wings», που επίσης διαθέτει την κόκκινη γραμμή GTI. Τα φαρδιά μαρσπιέ τονίζουν πως αυτό το πανίσχυρο Golf είναι ιδιαίτερα δυναμικό.


Στο Θέατρο Αθηνών είδα την παράσταση Ποιος φοβάται τη Βιρτζίνια Γουλφ του Έντουαρντ Άλμπι, σε σκηνοθεσία Κωνσταντίνου Μαρκουλάκη, ένα έργο με αποήχους του θεάτρου του Στρίντμπεργκ που ξεκινά από την ψευδαίσθηση, για να καταλήξει στην πραγματικότητα: η περιφρόνηση που νιώθουν ο ένας για τον άλλον οδηγεί τον Τζορτζ και τη Μάρθα στην καταστροφή των ψευδαισθήσεών τους.\nΟ μεγάλος, κακός λύκος\nΟ Τζορτζ είναι, και δικαίως, ένας θλιμμένος άντρας, ενώ η Μάρθα είναι παραμελημένη και μοχθηρή. Ο Νικ υφίσταται τους βασανισμούς στους οποίους τον υποβάλλει η σύζυγός του με την αφέλειά της, την ίδια στιγμή που την αντιμετωπίζει χρησιμοθηρικά.\nΟι κοινωνικές νόρμες της δεκαετίας του ‘50 ανατρέπονται στο έργο του Άλμπι, όπου δυο άτεκνα ζευγάρια κυριαρχούνται από το φάσμα του Πατέρα, ενώ η μητρική φιγούρα απουσιάζει. Για τη Μάρθα και τον Τζορτζ η απουσία παιδιών συνιστά την αποτυχία της πυρηνικής οικογένειας, ενώ για τη Χάνι και τον Νικ ορίζει ένα πεδίο έλλειψης επικοινωνίας. Ο Τζορτζ είναι, και δικαίως, ένας θλιμμένος άντρας, ενώ η Μάρθα είναι παραμελημένη και μοχθηρή. Ο Νικ υφίσταται τους βασανισμούς στους οποίους τον υποβάλλει η σύζυγός του με την αφέλειά της, την ίδια στιγμή που την αντιμετωπίζει χρησιμοθηρικά. Και τα δύο ζευγάρια είναι συναισθηματικά ανώριμα και καθηλωμένα σε μιαν εφηβική αυτοεπιείκεια: το οικοδόμημα της ζωής τους διαπνέεται από ένα διαρκές αίσθημα ανικανοποίητου και αλλοτρίωσης. Η επαγγελματική μετριότητα του Τζορτζ συνδέεται με τη χαμηλή του αυτοεκτίμηση, με την κατανάλωση αλκοόλ και με την περιφρόνησή του για τον Νικ. Ο Νικ και η Χάνι (που ο Τζορτζ και η Μάρθα «καλωσορίζουν» στο σκοτεινό τους σύμπαν), χάνουν επίσης σταδιακά την εμπιστοσύνη στον «υποδειγματικό» τους γάμο και καταρρέουν. Ο Τζορτζ τους βάζει να παίξουν το αποκαλυπτικό λεκτικό παιχνίδι «Get the Guest», στo πλαίσιo του οποίου ευφυώς και με μεγάλη πικρία και διάθεση αυτοϋπονόμευσης καταρρίπτονται οι μύθοι και «εξυγιαίνεται» η ανθρώπινη συνύπαρξη.\nΗ Βιρτζίνια Γουλφ, με τη «ροή συνείδησης» που καθιέρωσε στη λογοτεχνία και με τη δική της ιδιότυπη και αποκλίνουσα βιογραφία, μιας αστής που δεν ανταποκρίθηκε στις προσδοκίες της εποχής, της κοινωνικής τάξης και του φύλου της, είναι το υπόγειο σύμβολο αποκάλυψης της αλήθειας που κανείς δεν επιθυμεί να αντικρύσει. «Ιδιωτικό αστείο» της μικροκοινότητας είναι η παραφθορά του παιδικού τραγουδιού «Who’s afraid of the big bad wolf» από το παραμύθι με τα τρία γουρουνάκια και θα μπορούσε να μετατραπεί σε: «Ποιος φοβάται να ζήσει χωρίς ψευδαισθήσεις;». Το γέλιο που προκαλεί το αστείο τους με το παιδικό τραγούδι, είναι ένα γέλιο πικρό, σαρκαστικό, ενώ ο θεατής πρέπει να οδηγηθεί στην έντονη αίσθηση του παραλόγου και στην απουσία νοήματος.\nMε θολωμένα απ’ το οινόπνευμα μάτια\nΜιαν ακατάπαυστη προσπάθεια σαρκοβόρας, καννιβαλικής επιβολής του ενός στον άλλο: είναι αυταρχική η τάση της Μάρθας να «ηγεμονεύει» πάνω στον Τζορτζ, ευτελίζοντάς τον συστηματικά.\nΜέσα από τη διανοητική «κατασκευή» ενός παιδιού ο Τζορτζ και η Μάρθα θεσπίζουν ένα ακόμη παίγνιο: όχι μόνο αναφέρονται σε ένα ανύπαρκτο «μωρό», αλλά αποκαλούν κιόλας ο ένας τον άλλον «μωρό μου», στα πλαίσια μιας συνθήκης υπονόμευσης της ουσίας αυτής της προσφώνησης. Και η Μάρθα υιοθετεί τα χάδια και τα σαχλαμαρίσματα ενός νηπίου, ιδιαίτερα όταν ζητά από τον Τζορτζ να της βάλει ποτό. Το πνευματικό υποκατάστατο του επινοημένου παιδιού είναι προέκταση του αδημοσίευτου μυθιστόρηματος που γράφει ο Τζορτζ, η ανομολόγητη δραπέτευση από τον υπαρξιακό θάνατο, η παραίτηση από κάθε προσδοκία ευοίωνου μέλλοντος, η συνθήκη πραγματισμού που θεσπίζει ο Άλμπι.\nΚάθε ενέργεια των χαρακτήρων του έργου απορρέει από μια θεμελιώδη συνθήκη που μόνοι τους οικοδομούν και η οποία βασίζεται σε κάποιο ψευδεπίγραφο νόημα. Επίσης, βασίζεται σε μιαν ακατάπαυστη προσπάθεια σαρκοβόρας, καννιβαλικής επιβολής του ενός στον άλλο: είναι αυταρχική η τάση της Μάρθας να «ηγεμονεύει» πάνω στον Τζορτζ, ευτελίζοντάς τον συστηματικά. Ο Τζορτζ διαψεύδει τις μικροαστικές της προσδοκίες, ίσως γιατί η δική της ύπαρξη «περνά» μέσα από τη δική του. Πρόκειται για δύο συζύγους που αλληλοσπαράσσονται μεν, όμως μεταξύ τους επικρατεί μια σιωπηρή συνθήκη επικοινωνίας και αλληλοϋποστήριξης που κάθε σκηνοθετική προσέγγιση οφείλει να αναδείξει.\nΠρος έπαινο του πρωταγωνιστή, οφείλω εδώ να αναγνωρίσω ότι ο ίδιος ο κύριος Μαρκουλάκης κράτησε σε αξιοσημείωτο βαθμό τον έλεγχο της εσωτερικότητας του ρόλου του, διατήρησε τον φλεγματικό, ακαδημαϊκό τόνο που χρειαζόταν και ήταν αρκούντως τρωτός χωρίς εξώφθαλμες δηλώσεις ευαισθησίας.\nΟ κύριος Μαρκουλάκης κατέχει το κείμενο άριστα και επιχειρεί να διευθύνει την παράστασή του εκ των έσω, αυτό όμως δεν του επιτρέπει εποπτεία του συνόλου των ερμηνειών. Για παράδειγμα, η Μαρία Πρωτόπαππα ενσαρκώνει μια Μάρθα αρκούντως νευρωτική, με υπερτονισμένη σεξουαλικότητα και ελάχιστα σημεία ηλικιακής κάμψης, που επιδίδεται στο παιχνίδι ψυχικού βασανισμού του συζύγου της με πρώιμες εκρήξεις θυμικού, με το αγοραίο, σχεδόν χυδαίο ύφος που επιβάλλει ο συγγραφέας, αλλά και με άκαιρες κορυφώσεις, που δεν αποδίδουν τις εσωτερικές αντιφάσεις του χαρακτήρα. Για παράδειγμα, δεν εμφανίζει εξαρχής την εξάρτησή της απ’ αυτόν, με αποτέλεσμα η τελική τους συμφιλίωση να φαντάζει ως ασύνδετη με την εξέλιξη του έργου.\nΑνάμεσα στα ζευγάρια θεσπίζεται ένας μίνι «ψυχρός πόλεμος», που όμως δεν θα τους οδηγήσει σε τελικό χωρισμό. Το σκοτάδι γενικεύεται, σαν μια εφιαλτική ομίχλη να αναπτύσσεται σταδιακά μέσα στο δωμάτιο. Όλο αυτό συνοδεύεται από βαθύτατη ειρωνεία, λεκτικούς ακροβατισμούς του συγγραφέα, υπαινιγμούς, σαρκαστική αμφιλογία και έντονο αγγλοσαξονικό χιούμορ. Η Ντάνη Γιαννακοπούλου αποδεικνύεται πολύ άξια και αναδεικνύει τον ρόλο της Χάνι σπαρασσόμενη επί σκηνής και με έντονο κινησιολογικό έλεγχο, ιδιαίτερα στην πολύ δύσκολη σκηνή του μεθυσμένου χορού. Όμως ο Προμηθέας Αλειφερόπουλος, παρά την πειστική ως προς το δέμας εμφάνισή του, δεν πείθει για το χρησιμοθηρικό ήθος του χαρακτήρα του Νικ, ούτε καταφέρνει να αποσπάσει το βλέμμα του από τη «βλεμματική επιβεβαίωση» της πλατείας, με αποτέλεσμα να υπερτονίζει την κωμική παράμετρο του ρόλου του. Και οι τέσσερεις χαρακτήρες θα’ πρεπε, νομίζω, να συμβάλλουν εξίσου στην αποκαθήλωση των ψευδαισθήσεων όπως την αντιλαμβάνεται ο συγγραφέας, ενώ στην παράσταση αυτή τον εξέχοντα αυτόν ρόλο απομένει να τον φέρει εις πέρας ο Τζορτζ. Προς έπαινο του πρωταγωνιστή, οφείλω εδώ να αναγνωρίσω ότι ο ίδιος ο κύριος Μαρκουλάκης κράτησε σε αξιοσημείωτο βαθμό τον έλεγχο της εσωτερικότητας του ρόλου του, διατήρησε τον φλεγματικό, ακαδημαϊκό τόνο που χρειαζόταν και ήταν αρκούντως τρωτός χωρίς εξώφθαλμες δηλώσεις ευαισθησίας. Καθώς μελέτησε σκληρά τον ρόλο του κινούμενος με τη γνωστή του άνεση, κομίζοντας την εμπειρία του επί σκηνής και ανταποκρινόμενος στο ύψος αυτού του πολύ δύσκολου ρόλου, διέσωσε το κύρος της παράστασης.\nΒαλπούργειες νύχτες και χριστιανικά ήθη\nΗ ποιητική ονομασία της πόλης είναι «Νέα Καρχηδόνα», πράγμα που υποβάλλει την αίσθηση της κλασικής παιδείας, αλλά και αυτήν της ισοπέδωσης: να είναι ο απόηχος του Ψυχρού Πολέμου στην ιδιωτική ζωή των αμερικανών εκείνης της δεκαετίας; Ή να είναι μια «λελεασμένη» προσέγγιση του αμερικανικού λαϊφστάιλ που αποβλέπει στην υπόσκαψή του; Έτσι κι αλλιώς, τίποτε στον Άλμπι δεν είναι αυτό που φαίνεται: το θέατρο του παραλόγου έχει αφήσει εδώ ανεξίτηλη τη σφραγίδα του. Η σύγχρονη μετάφραση της Τζένης Μαστοράκη είναι απόλυτα δόκιμη, και ελάχιστα έχει κανείς να της προσάψει (όπως π.χ. την ατυχή προσφώνηση του παιδιού με τον όρο «το μαλακιστήρι»). Γενικά πρόκειται για ένα κείμενο που χρησιμοποιήθηκε επιτυχώς και στο παρελθόν, και που σέβεται ένα σωρό ιδιαιτερότητες του κειμένου του Άλμπι. Τον «βαλπούργειο» χαρακτήρα των αναφορών της δεύτερης πράξης, με τη Μάρθα, ως άλλη μάγισσα, να επαγγέλλεται την απελευθέρωση του ενστίκτου, με τα δύσκολα σημεία όπου αναφέρεται το ημιτελές μυθιστόρημα του Τζορτζ, με τις καθολικές αναφορές στο «Κύριε ελέησον» και στο «Dies Irae», με κάποιους χριστιανικού χαρακτήρα υπαινιγμούς, κοκ.\nΗ απαλλαγή από την ψευδαίσθηση (ο συμβολικός θάνατος του φανταστικού παιδιού) και η αποκαρδίωση που τη συνοδεύει συνδέονται επίσης με την αποκαθήλωση του «αμερικανικού ονείρου». Η προσπάθεια του μέσου Αμερικανού να εργαστεί, να στήσει το οικοδόμημα της ζωής του σε ένα ευπρόσωπο «σπιτικό» απονοηματοδοτείται στο έργο. Αντίστοιχα, το λίβινγκ ρουμ του Τζορτζ και της Μάρθας είναι η προέκταση του campus του μικρού, επαρχιακού τους πανεπιστημίου. Η σκηνογραφική προσέγγιση της Αθανασίας Σμαραγδή ακολουθεί τη νατουραλιστική οδό για την εδραίωση αυτής της ψευδαίσθησης. Αν αντλήσει κανείς σκηνογραφικές κατευθύνσεις από το κείμενο του Άλμπι, μάλλον θα επιλέξει ένα ακατάστατο, άθλιο λίβινγκ ρουμ, με κακοστοιβαγμένα βιβλία, μικροαστικά σουβενίρ από εξωτικά ταξίδια, ένα τρέιλερ μπαρ με ανοιγμένα ποτά και ένα πικάπ με δίσκους βινυλίου. Η σκηνογραφία είναι ανάλογη με την σκηνοθεσία και την υπηρετεί πιστά. Οι φωτισμοί του Αλέκου Γιάνναρου, αντιθέτως, ακολουθούν την ψυχογραφική οδό, όπως και η μουσική επένδυση του Μίνωα Μάτσα.\nΟ Άλμπι δημοσιοποιεί τις ιδιωτικές στιγμές του γάμου, αποκαλύπτει τις αυταπάτες στη συνύπαρξη δύο ανθρώπων και το επίπλαστο των κοινωνικών και ερωτικών προσωπείων. Και το κάνει αυτό με προκλητικό τρόπο, θεσπίζοντας μια παράδοση στο ανέβασμα αυτού του έργου. Η σκηνοθετική προσέγγιση του κύριου Μαρκουλάκη σέβεται αυτήν την παράδοση, χωρίς όμως να καταφέρνει να αποδώσει τη «δαιμονική» παράμετρο του έργου, δίνοντας ένα επιτυχημένο δράμα δωματίου απ’ όπου απουσιάζει η τραγωδία.


Αυτό είναι το συμπέρασμα μιας μεγάλης διεξοδικής μελέτης που έγινε από το Ινστιτούτο Ιατρικής των ΗΠΑ, το οποίο είναι μέρος της Εθνικής Ακαδημίας Επιστημών της ίδιας χώρας. Είναι ένας ανεξάρτητος οργανισμός που χορηγείται απ' ευθείας από το Κογκρέσο για να δίνει επιστημονικές συμβουλές στην κυβέρνηση.\nΕπιπρόσθετα, τονίζεται στα συμπεράσματα της μελέτης ότι για να συμπληρωθούν τα κενά που παρουσιάζει η μέθοδος αυτή, πρέπει να συνεχίσουν εντατικά οι έρευνες για να βρεθεί τρόπος λυθούν τα προβλήματα που ακόμη υπάρχουν.\nΗ συστηματική εφαρμογή της μαστογραφίας σε πληθυσμιακό επίπεδο μπορεί να μειώσει κατά 20 έως 30% τη θνησιμότητα από τον καρκίνο του μαστού. Δυστυχώς όμως σε ορισμένες περιπτώσεις, η εξέταση αυτή αποτυγχάνει να εντοπίσει ύποπτα σημεία τα οποία τελικά εξελίσσονται σε όγκους.\nΓι' αυτό το λόγο ενώ θεωρητικά ένα συστηματικό πρόγραμμα ανίχνευσης καρκίνου του μαστού θα μπορούσε να εντοπίζει ένα μεγαλύτερο ποσοστό περιστατικών καρκίνου του μαστού στην πράξη, λόγω των περιορισμών της τεχνικής, το ποσοστό ανίχνευσης είναι μικρότερο.\nΠριν ένα περίπου χρόνο, εγκρίθηκε από την Υπηρεσία Τροφίμων και Φαρμάκων (FDA, Food and Drug Administration) η νέα μορφή μαστογραφίας που χρησιμοποιεί τη ψηφιακή τεχνολογία. Σύμφωνα με μια μεγάλη μελέτη που διεξάγει ο Αμερικανικός στρατός σε 7000 γυναίκες η νέα αυτή τεχνολογία δεν είναι καλύτερη από την κλασσική μαστογραφία.\nΤο Ινστιτούτο Ιατρικής προχωρεί ένα βήμα πιο πέρα διατυπώνοντας ότι σε περίπτωση που ένας γιατρός συστήσει σε ασθενή του τη ψηφιακή εξέταση, αυτό μπορεί να θεωρηθεί σαν λάθος.\nΠεριμένοντας την ανακάλυψη καλύτερων τεχνικών εκείνο που είναι πρωταρχικής σημασίας είναι η γενική εφαρμογή σ' όλες τις γυναίκες της κλασσικής μαστογραφίας.\nΟι ειδικοί συστήνουν όπως οι γυναίκες άνω των 40 ετών να κάνουν μία μαστογραφία κάθε 1 έως 2 χρόνια. Για τις γυναίκες άνω των 50 ετών συστήνουν να κάνουν μαστογραφία κάθε χρόνο. Δεν πρέπει να ξεχνούμε ότι περίπου 11% των γυναικών θα παρουσιάσουν καρκίνο του μαστού κατά τη διάρκεια της ζωής τους και ότι ο καρκίνος αυτός είναι ο πιό συχνός στις γυναίκες μετά από τον καρκίνο του δέρματος.


Showing results for tags 'εφαρμογη'. - Κοινότητα Λογιστών Βήμα συζητήσεων\nShowing results for tags 'εφαρμογη'.\nΣχεδιασμός εφαρμογής για συγχρονισμό επαφών του ERP συστήματος\nH Synectics σχεδίασε εφαρμογή (mobile application) για android κινητά η οποία συγχρονίζει τις λίστες & τις επαφές του ERP μιας επιχείρησης. Συγκεκριμένα η εφαρμογή συγχρονίζεται σε πραγματικό χρόνο με τις λίστες & τις επαφές του ERP. Δεν χρειάζεται πλέον η εξαγωγή των επαφών του ERP η εισαγωγή και η εκ’ νέου καταχώρηση των επαφών σε διαφορετικές βάσεις δεδομένων και συστήματα. Περισσότερα\nΤελευταία ημέρα του διαγωνισμού.\nΤελευταίες ώρες του διαγωνισμού. Synectics+Epsilonnet Δωρεάν το πρόγραμμα + Δωρεάν Εγκατάσταση + Δωρεάν 2 χρόνια συμβόλαιο σε 3 τυχερούς το πρόγραμμα EXTRA Γενική Λογιστική της EpsilonNet Δηλώστε συμμετοχή: http://service.synectics.gr/logistes/\nΈξι (6) λάθη που πρέπει να αποφεύγονται στην υλοποίηση ενός ERP\nΗ υλοποίηση ενός συστήματος ERP είναι μεγάλη επένδυση σε χρήματα και ανθρώπινους πόρους καθώς απαιτεί από λίγες έως αρκετές χιλιάδες ευρώ και εκατοντάδες ανθρωποώρες για υλοποίηση και αφομοίωση από την επιχείρηση. Παρόλο που μια πετυχημένη εγκατάσταση μπορεί να βοηθήσει την επιχείρηση στην οργάνωση και στην περικοπή του κόστους των διαδικασιών της αντίθετα μια άσχημα σχεδιασμένη και εκτελεσμένη υλοποίηση μπορεί να έχει ως αποτέλεσμα καθυστερήσεις, μειωμένη παραγωγικότητα και αυξημένα κόστη ακόμα και αποτυχία Περισσότερα: http://synectics.gr/exi-lath-pou-prepei-na-apofeygontai-stin-iilopoihsh-erp/\nΠάρτε μέρος στον Διαγωνισμό της ΔΩΡΕΑΝ λογιστικής εφαρμογής\nΜοναδικός Διαγωνισμός απο την Synectics σε συνεργασία με την EpsilonNet για Δωρεάν λογιστική Εφαρμογή Συγκεκριμένα δίδεται το πρόγραμμα EXTRA εσοδα-έξοδα της EpsilonNet ΔΩΡΕΑΝ για 2 χρόνια. Το πρόγραμμα, η εγκατάσταση, αλλά και η υποστήριξη δίδονται ΔΩΡΕΑΝ για 2 χρόνια σε 3 τυχερούς μετά απο κλήρωση. Οσοι ξέρουν το συγκεκριμένο πρόγραμμα θα γνωρίζουν πόσο τους έχει βοηθήσει και πως απλοποιεί πολλές διαδικασίες στο λογιστικό τους γραφείο. Ενα απαραίτητο εργαλείο για τον σύγχρονο λογιστή. Η συμμετοχή είναι απλή. Δώστε Όνομα & email και λάβετε μέρος στην κλήρωση η οποία θα γίνει στις 16/12/2016 Οι νικητές θα ανακοινωθούν την Δευτέρα 19/12/2016 Προλάβετε! Περισσότερες πληροφορίες & συμμετοχή ΕΔΩ Υ.Γ Ακόμα και αν δεν είστε ανάμεσα στους (3) τυχερούς που θα κερδίσουν, με την συμμετοχή σας και μόνο αποκτάτε αυτόματα το δικαίωμα σε εκπτωτικό κουπόνι αξίας 100 € το οποίο μπορείτε να εξαργυρώσετε έως 31/3/2017\nεφαρμογή taxis εν΄ όψει 30-04-13 για επικαιροποίηση των στοιχείων εισόδου\nVATS posted a topic in Προτάσεις - Βελτιώσεις εφαρμογών Taxisnet\nΕν όψει της 30-04-13 καταληκτικής ημερομηνίας για λήψη κλειδαρίθμου, , μήπως θα έπρεπε να υπάρχει μια εφαρμογή στο taxis όπου να τσεκάρουν οι φορολογούμενοι και οι λογιστές αν έχουν ήδη πάρει κλειδάριθμο ή πιο σωστά αν έχουν επικαιροποιήσει τα στοιχεία εισόδου τους ? και να μην πηγαίνουν όλοι ξανά στις ΔΟΥ ?


Ο σχεδιαστής μόδας των σταρ! | SDNA\n15 Ιουλίου 2015, 07:10\nΈνας πρίγκηπας της μόδας. Καλλιτέχνης στη δουλειά του. Ταλέντο γεννημένο. Έφθασε στην κορυφή επειδή έφτιαχνε αυτό που άρεσε.\nΣε θεατρικές παραστάσεις ενδυματολόγος, μέχρι την Σκάλα του Μιλάνου, στις σταρ του σινεμά, στις αυλές των βασιληάδων. Ο γιος μιας μοδίστρας και πάμπτωχης οικογένειας της Καλαβρίας με το όνομα Τζιάνι Βερσάτζε, γεννήθηκε το 1946 και δολοφονήθηκε σα σήμερα 15 Ιουλίου, στα 51 του χρόνια, το 1997. Οι σφαίρες τον βρήκαν στα σκαλιά της βίλας του.\nΗ βίλα Βερσάτζε, αξίας 126 εκ. δολαρίων, στο Μαϊάμι της Φλώριδας, σήμερα ξενοδοχείο για το πορτοφόλι μεγιστάνων. Ο οίκος μόδας Βερσάτζε είχε καθαρό ταμείο κοντά στο ένα δις δολάρια όταν τον σκότωσε ο άγνωστος δολοφόνος.\nΛίγο πριν από το θάνατο του Βερσάτζε είχε διαγνωστεί καρκίνος στο αυτί του και γι΄αυτό έφτιαξε τη διαθήκη του. Το 50% της πολυεθνικής επιχείρησης το έγραψε στην ανήλικη ανηψιά του, την οποία λάτρευε για να είναι σίγουρος, όπως είχε πει ο ίδιος, ότι θα την φρόντιζε καλά η μάνα της, δηλαδή η αδελφή του, η φοβερή σκύλα Ντονατέλα. Σ' αυτήν άφησε το 20% και το 30% στον αδελφό τους Σάντο.\nΓια 14 χρόνια είχε μονογαμική σχέση με τον εραστή του, επίσης σχεδιαστή στη δουλειά του Αντόνιο τάδε, στον οποίο κληροδότησε ένα μηνιαίο ποσό 30.000 δολάρια. Η Ντονατέλα για να ξεφορτωθεί τον γκόμενο του αδελφού της, του έδωσε εφ' άπαξ πακέτο και τον έστειλε.\nΜελέτησε την ελληνική ενδυμασία και της αρχαίας εποχής και της βυζαντινής. Δεν είναι τυχαίο ότι το σήμα της αυτοκρατορίας του ήταν η “Μέδουσα”, το τέρας της ελληνικής μυθολογίας. “Μέδουσα” χαρακτήριζαν την αδελφή του Ντονατέλα όταν πια εκείνη έγινε αφεντικό, βασίλισσα στη θέση του βασιληά. Η αγάπη του για την αρχαία Ελλάδα πιθανόν να οφείλεται στην ισχυρή φιλία του με τον διάσημο Έλληνα γκαλερίστα Ιόλα, έναν από τους πιο φοβερούς τύπους του περασμένου αιώνα.\nΤζιάνι Βερσάτζε και Τζόρτζιο Αρμάνι, οι δύο μεγάλοι της ιταλικής μόδας. Καμμία σχέση οι δυο τους. Ο Γιάννης έδινε ρούχο πουτανιάρικο, ηδονικό, αρτίστικο, αλέγκρο, ο Γιώργος ήταν χαμηλών τόνων, ισοπεδωτικός, καθημερινός, ρούχο λιγώτερο επώνυμο.\nΟΤΑΝ Ο ΣΟΥΛΤΑΝΟΣ παρέδωσε το πνεύμα, γράφει ο apodytiriakias.gr


Αα, δεν είναι μόνο ιδέα της Λαμίας… - Καλύτερη Λαμία\nHome / ΑΠΟΨΕΙΣ ΠΟΛΙΤΩΝ / Αα, δεν είναι μόνο ιδέα της Λαμίας…\nΑα, δεν είναι μόνο ιδέα της Λαμίας… Όταν το πρωτοείδα λέω: ξενόφερτο είναι, εισαγόμενο κι αυτό!\nΤώρα που βλέπω ότι το έχουν και στην Κεφαλλονιά, σκέφτομαι ποιος να έκλεψε την ιδέα από ποιον…\nΝα όμως που και οι δυο την έκλεψαν από τον Μπέο! Εδώ και έξι χρόνια την τοποθέτησε πρώτος ο Μπέος στο Βόλο. Έδωσε γραμμή ο Αχιλλέας και η αντιγραφή πάει σύννεφο… Η δικιά μας όμως είναι και φωτιζόμενη, για να φαίνεται τη νύχτα από τα Καμένα Βούρλα, όπως το Κάστρο και η εκκλησία του Αγίου Λουκά!\nΈνας φίλος πρότεινε να παράγονται και σοκολάτες με το σχήμα και τα χρώματα του «We love Lamia» και να πωλούνται μαζί με κινέζικα σουβενίρ! Βλέπεις, άμα θελήσει κανείς γίνεται αστέρι και στην κιτσαρία! Χα χα !


Nerf Modulus Evader (E0733) - ZAHARIAS ESHOP\nNerf Modulus Evader (E0733)\nΜε τον εκτοξευτή Nerf Modulus Ghost Ops Evader θα είσαι έτοιμος για κάθε αποστολή! Διαθέτει διάφανο μηχανισμό που φωτίζεται όταν πιέσεις τον διακόπτη. Για μυστικές αποστολές κράτησε το λαμπάκι κλειστό για να μην σε εντοπίσει κανείς. Με το Nerf Modulus σύστημα μπορείς να δημιουργήσεις περισσότερους από 1000+ συνδυασμούς. (εκτοξευτές και αξεσουάρ πωλούνται χωριστά).Περιλαμβάνει: εκτοξευτή, γεμιστήρα 12 βελών, 12 βέλη και οδηγίες.\nΛειτουργεί με 4xAA μπαταρίες.Περιλαμβάνονται δοκιμαστικές μπαταρίες


Εν έτη 2017, η κοινωνία έχει κάνει σημαντικά βήματα προς την αποδοχή της διαφορετικότητας, με όποιο τρόπο και αν αυτή εμφανίζεται. Μερικά από τα μεγαλύτερα brands έχουν προσπαθήσει να απωθήσουν κοινωνικά στερεότυπα από τις καμπάνιες τους, ευαισθητοποιώντας το κοινό τους προς διάφορα ζητήματα.\nΣτη σύγχρονη εποχή, το φύλο, η καταγωγή, ο σεξουαλικός προσανατολισμός, τα κινητικά προβλήματα και οτιδήποτε άλλο εντάσσει κάποιο άτομο κάτω από την ομπρέλα της διαφορετικότητας, θα έπρεπε να μη λαμβάνεται υπόψη σε διαδικασίες όπως η επιλογή υποψηφίων ή ο σχεδιασμός κάποιας καμπάνιας marketing, είτε στο φυσικό είτε στο ψηφιακό περιβάλλον. Φυσικά, στο σχεδιασμό κάθε καμπάνιας πρέπει να λαμβάνονται υπόψη η κουλτούρα και τα χαρακτηριστικά της κοινωνίας στην οποία αναφέρεται, μέρος των οποίων είναι η στάση απέναντι στην έννοια του «διαφορετικού». Με μικρά και σταθερά, όμως, βήματα κάθε brand μπορεί να ασκήσει επιρροή, προσφέροντας με το δικό του τρόπο στην εξέλιξη της κοινωνίας.\nΣυνεχίζοντας, είναι κατανοητό, η ένταξη της διαφορετικότητας στην καρδιά κάποιου brand να φαντάζει μια διαδικασία δύσκολη. Υπάρχουν όμως κάποιες πρακτικές συμβουλές που κάθε brand θα μπορούσε να υιοθετήσει και να προσαρμόσει στη δική του κουλτούρα.\nΈνα brand που θα ήθελε να αποκτήσει μια «ποικιλομορφία» θα πρέπει να είναι διατεθειμένο να «νιώσει άβολα». Για έναν marketer μπορεί να είναι πραγματική πρόκληση να έρθει σε επαφή με άτομα ιδωμένα ως «διαφορετικά», να τα εντάξει στην καμπάνια του αλλά και να υποστηρίξει αυτή την ενέργεια όταν κυκλοφορήσει στο ευρύ κοινό. Από την άλλη πλευρά, θα πρέπει να επιτελεί σύμμαχο για τα άτομα με τα οποία συνεργάζεται και την ενέργεια που σχεδιάζει. Είναι σίγουρο ότι μια τέτοια καμπάνια, που αγκαλιάζει τη διαφορετικότητα, θα προκαλέσει και ποικιλόμορφα συναισθήματα στους αποδέκτες. Εκείνη είναι η στιγμή που η δουλειά του marketer μετατρέπεται σε έργο, δείχνοντας το δρόμο και στα υπόλοιπα brands.\nΣυνεχίζοντας, ο κόσμος του marketing απαιτεί σίγουρα φρέσκια οπτική και ρηξικέλευθες ιδέες. Ένας οργανισμός, λοιπόν, ως σύνολο, αλλά και μια ομάδα marketing ως τμήμα αυτού, είναι σίγουρο ότι θα απολαύσουν μόνο οφέλη από την προσάρτηση ατόμων από διαφορετικά κοινωνικά πλαίσια, με διαφορετική κουλτούρα και οπτική. Το “thinking out of the box” είναι πολυπόθητο για κάθε ομάδα και ο συγκερασμός διαφορετικών πνευμάτων, εμπειριών και ιδεών μπορεί να οδηγήσει σε κάτι πραγματικά αξιέπαινο. Παράδειγμα, άλλωστε, για τα παραπάνω αποτελούν τα μεγαλύτερα brands παγκοσμίως.\nΓίνεται, λοιπόν, αντιληπτό ότι τα brands θα πρέπει να προσέχουν ώστε να μην περιορίζουν τους ορίζοντες των ομάδων, αφήνοντας έξω άτομα διαφορετικά που μπορούν όμως να συντελέσουν σημαντικά στην ευφορία ιδεών. Το diversity marketing είναι ουσιαστικά το αποτέλεσμα της κατανόησης των ομάδων αυτών και των μελών της ώστε να γίνει η δουλειά τους πιο αποτελεσματική. Δεν έχουμε, λοιπόν, παρά να το αγκαλιάσουμε!\ndiversity · marketing strategy


Μνήμη του Οσίου Παϊσίου του Μεγάλου (19 Ιουνίου) – Εκκλησία της Κύπρου\nΣήμερα η αγία μας Εκκλησία τιμά τη μνήμη του Μάρτυρα Ζωσίμου, του Οσίου Παϊσίου του Μεγάλου και του Οσίου Ζήνωνος.\nΟ Όσιος Παΐσιος καταγόταν από την Αίγυπτο και γεννήθηκε το έτος 300 μ.Χ. Οι γονείς του ήταν πλούσιοι και ευσεβείς. Είχαν επτά παιδιά και ο μικρότερος ήταν ο Παΐσιος. Σε μικρή ηλικία έμεινε ορφανός από πατέρα και η στοργική μητέρα του τον ανέθρεψε σύμφωνα με το θέλημα του Θεού, όπως το βιώνουμε μέσω του ιερού Ευαγγελίου. Σε νεαρή ηλικία ο Παΐσιος, πήγε στα ασκητήρια της ερήμου κοντά στον Αββά Παμβώ. Με οδηγό στην άσκηση και την ταπείνωση τον έμπειρο Αββά Παμβώ, ο Παΐσιος απέκτησε πολλές θείες αρετές. Όταν πέθανε ο πνευματικός του πατέρας, ο Παΐσιος αναχώρησε σε ασκητήρια πιο βαθιά στην έρημο. Όσοι άνθρωποι τον αναζητούσαν βίωναν κοντά του την αληθινή ευσέβεια, όπως γνωρίζει απέριττα το Άγιο Πνεύμα να φωτίζει τους πραγματικούς ασκητές.\nΌταν ο Όσιος Παΐσιος έφτασε σε βαθιά γεράματα, τον παρεκάλεσαν πολλοί αδελφοί, ν’ αφήσει την έρημο και να κατεβεί στην κοντινότερη πόλη, για να μπορέσουν πολλοί άνθρωποι να ωφεληθούν από τον ψυχωφελή του λόγο. Πράγμα που έγινε και έτσι δόθηκε σε πολλούς η ευκαιρία να γνωρίσουν το δρόμο της σωτηρίας, από τα θεόπνευστα λόγια του Παϊσίου. Μαθητής του Οσίου υπήρξε και ο Όσιος Παύλος. Αφού ωφέλησε πολλούς συνανθρώπους του, πέθανε σε πολύ προχωρημένη ηλικία και τον έθαψαν στην έρημο όπου ασκήτευε. Μετά από χρόνια, ο πατήρ Ισίδωρος πραγματοποίησε ανακομιδή των ιερών του λειψάνων του Οσίου Παϊσίου και τα μετέφερε στην Πισιδία, όπου τα εναπόθεσε στο εκεί Μοναστήρι.\nΟ Μάρτυρας Ζωσιμάς καταγόταν από την Απολλωνιάδα της Σωζόπολης και ανήκε στις στρατιωτικές τάξεις, όταν αυτοκράτορας της Ρώμης ήταν ο Τραϊανός (89-117 μ.Χ.). Δέχτηκε τη χριστιανική διδασκαλία, βαπτίστηκε και έγινε από τους πιο ένθερμους χριστιανούς. Αλλά το 98 μ.Χ. ο έπαρχος στην Αντιόχεια της Πισιδίας Δομιτιανός, σκληρός πολέμιος της Εκκλησίας, διέταξε το θάνατό του, αφού είδε ότι καμία απειλή δεν ίσχυσε για να τον σύρει και πάλι στη λατρεία των ειδώλων. Όταν όμως τα φρικτά βασανιστήρια δεν έφεραν αποτέλεσμα, τότε τον αποκεφάλισαν και έτσι πήρε το αθάνατο στεφάνι του μαρτυρίου.\nΟ Όσιος Ζήνων εγκατέλειψε τον κόσμο και έγινε μαθητής του μεγάλου Γέροντος Σιλουανού. Για την παραδειγματική του υπακοή και την απόλυτη πνευματική άσκηση και ακτημοσύνη του, ο Θεός τον αξίωσε να θαυματουργεί, και έτσι έδιωξε πολλά βάσανα, τα οποία ταλανίζουν τους ανθρώπους. Κοιμήθηκε ειρηνικά σε ηλικία 62 χρόνων.\nΗ ψυχική ωφέλειά μας με τη μελέτη και την ακρόαση της επίγειας πορείας συνανθρώπων μας, που με γενναιότητα αγάπησαν το Χριστό είναι λεπτή αύρα αισιοδοξίας, χαράς και παρουσίας του αληθινού Θεού και στα εύκολα και τα δύσκολα της ζωής.\n19 Ιουνίου 2018 Αγιολόγιον, Αφιερώματα / Αγιολόγιο, Ιούνιος, Ιστορια - Πολιτισμος


Η λεία τους άγγιξε τα 5 εκατομμύρια δολάρια.\n26/11/2018 7:14 μμ.\nΤρεις Βούλγαροι συνελήφθησαν και τους απαγγέλθηκαν κατηγορίες για κλοπή κρυπτονομισμάτων αξίας 5 εκατομμυρίων δολαρίων, όπως ανακοίνωσε το Υπουργείο Εσωτερικών της γείτονος χώρας.\nΗ αστυνομία κατάσχεσε κρυπτονομίσματα αξίας 3 εκατομμυρίων δολαρίων, καθώς και τους υπολογιστές των υπόπτων. Η έρευνα τους έφερε στο φως και διάφορα σημειωματάρια, τα οποία περιλάμβαναν λογαριασμούς αληθινών και fictional ατόμων, που εμπλέκονταν στην απάτη.\nΟι εισαγγελείς ανέφεραν ότι οι κατηγορούμενοι είχαν εξειδικευμένες γνώσεις στο κομμάτι του cryptocurrency trading και χρησιμοποιούσαν πρωτοποριακές μεθόδους και εξειδικευμένο software για την κλοπή των κρυπτονομισμάτων.\nΣύμφωνα με έρευνα της αμερικανικής εταιρείας CipherTrace, η οποία προσφέρει υπηρεσίες cyber security, τους πρώτους εννιά μήνες του 2018 εκλάπηκαν κρυπτονομίσματα αξίας 927 εκατομμυρίων δολαρίων. Σε σχέση με τα περσινά νούμερα καταγράφεται μια αύξηση της τάξεως του 250%.


Γνωριμία με το γιατρό - Νικόλαος Παναγιωτόπουλος\nΓνωριμία με το γιατρό\nΠώς γνωρίσατε τον γιατρό σας; – (Γνωριμία με το γιατρό) – Του Νικόλαου Παναγιωτόπουλου *\nΑρχική δημοσίευση 17 Ιανουαρίου 2020, στο capital “Με Άποψη”.\nΠώς γνωρίσατε τον γιατρό σας; Γνωριμία με το γιατρό.\nΓράψαμε πριν από λίγες εβδομάδες για τους μισθωτούς ιατρούς του ιδιωτικού τομέα, αλλά πολλοί φαίνεται ότι προσπέρασαν τα γραφόμενα με τη σκέψη ότι ευτυχώς δεν τους αφορούν αφού αυτοί έχουν “το γιατρό τους”, στον οποίο έχουν τυφλή εμπιστοσύνη και αυτός θα τους κατευθύνει σωστά όταν χρειαστεί. Αυτό είναι το ιδανικό, αρκεί να απαντήσουν σε ένα καίριο ερώτημα: “Πώς γνωρίσατε το γιατρό σας;”.\nΓνωριμία με το γιατρό.Πως γνωρίζει κάποιος ένα ιατρό στον οποίο θα εμπιστευθεί τη ζωή του;\nΠως αλήθεια μπορεί να γνωρίσει κάποιος ένα ιατρό στον οποίο θα εμπιστευθεί τη ζωή του; Διάβασα γι’ αυτόν και τα επιτεύγματά του στον τύπο. Τον είδα στην τηλεόραση, τον βρήκα στο ίντερνετ. Μου τον σύστησε ο ιατρός κάποιας άλλης ειδικότητας που επισκέφτηκα. Αυτές είναι οι συνήθεις απαντήσεις. Και τώρα θα μου επιτρέψετε να ρωτήσω: “Γιατί και με ποιο κίνητρο έγινε η παρουσίαση του συγκεκριμένου ιατρού σε όλα αυτά τα μέσα; Γιατί σας το σύστησε ένας άλλος ιατρός; Επειδή είναι ο καλύτερος; Τότε μπράβο, κάνατε σωστή επιλογή. Μήπως όμως οι παρουσιάσεις και οι συστάσεις έγιναν γιατί όπως συμβαίνει στην εποχή μας έχει καλό επικοινωνιακό σχεδιασμό και χρήματα για διαφημίσεις; Μήπως τελικά σε ένα τόσο κρίσιμο θέμα, όπως αυτό του γιατρού μας είμαστε πολύ συχνά θύματα εντυπωσιασμού;\nΠώς γνωρίσατε τον γιατρό σας; Μερικά παραδείγματα.Στο ιδιωτικό νοσοκομείο.\nΑς πούμε μερικά παραδείγματα. Έχετε σκεφθεί όταν πηγαίνετε σε κάποιο ιδιωτικό νοσοκομείο χωρίς να γνωρίζετε κάποιο γιατρό και ρωτάτε στη ρεσεψιόν να σας συστήσουν κάποιο πολύ καλό, αυτός που σας συστήνουν ως πολύ καλό και ικανό, “τον καλύτερο”, μπορεί να δίνει ένα ποσό στον υπάλληλο για να τον επαινεί και να τον διαφημίζει; Έχετε σκεφθεί ότι μπορεί να είναι απλώς ο εκλεκτός της διοίκησης για πολλούς και διάφορους λόγους που προβάλλεται χωρίς να το αξίζει, ενώ ένας πολύ καλύτερος μπορεί να είναι σεμνός και ταπεινός και να μην καταδέχεται να μπει σε τέτοιες διαδικασίες;\nΓνωριμία με το γιατρό. Στις πολυάριθμες εκπομπές της τηλεόρασης.\nΈχετε σκεφτεί ότι ο ιατρός που βλέπετε στις πολυάριθμες εκπομπές της τηλεόρασης να δίνει συμβουλές ως ο ειδικότερος και που ο δημοσιογράφος τον προβάλλει ως τον ικανότερο, μπορεί να είναι απλά εκεί στο πλαίσιο μιας διαφήμισης; Πρόσφατα δέχτηκα μια πρόταση από μεγάλο κανάλι, να παρουσιαστώ σε εκπομπή μεγάλης τηλεθέασης, να προβληθώ και να κάνω βαρυσήμαντες δηλώσεις έναντι μερικών χιλιάδων ευρώ τα πέντε λεπτά. Μάλιστα μου έστειλαν επίσημη πρόταση που συνοδευόταν από βίντεο ιατρών που προηγήθηκαν.\nΔεν θα ήταν παράνομο, θα ήταν διαφήμιση, θα πλήρωνα και ΦΠΑ, θα έπαιρνα απόδειξη, μόνο που όσοι θα το έβλεπαν δεν θα το ήξεραν. Δεν θα έγραφε πουθενά ότι είναι διαφήμιση ή ότι το παρόν αποτελεί “τοποθέτηση προϊόντος” όπως γίνεται με τόσα καταναλωτικά είδη. Αρνήθηκα ευγενικά. Ξέρω όμως πολλούς συναδέλφους -και κάποιους του ΕΣΥ- που αλιεύουν την πελατεία τους από τέτοιες εκπομπές. Θυμάμαι έναν μακαρίτη πλέον ιατρό που δήλωνε ότι “όταν πέφτει η πελατεία μου, δίνω μερικά χρήματα και βγαίνω στην τηλεόραση”.\nΡεπορτάζ στην εφημερίδα ή το ένθετο ή το περιοδικό.\nΈχετε σκεφθεί ότι το ρεπορτάζ στην εφημερίδα ή το ένθετο ή το περιοδικό που διαβάζετε μπορεί να είναι αποτέλεσμα συναλλαγής; Ο ιατρός είναι γνωστός του δημοσιογράφου. Ο ιατρός συνεργάζεται με μια φαρμακευτική εταιρεία η οποία έχει πρόσβαση στον Τύπο, επομένως τον προβάλλει για να την προβάλλει μέσω των φαρμάκων ή των ιατρικών υλικών της. Ο ιατρός πλήρωσε διαφήμιση αλλά δεν το γράφει πουθενά.\nΕπειδή γνωριζόμαστε αρκετά σε αυτό τον τόπο, διαβάζω συχνά αγιογραφίες ιατρών που τους ξέρω καλά και τρίβω τα μάτια μου με τα όσα γράφονται. Καταλαβαίνω βέβαια εύκολα τα κίνητρα των γραφομένων. Μόνο που δεν είναι και τόσο αληθινά τα όσα αναφέρονται. Επικίνδυνο για όσους τα διαβάζουν και κυρίως για όσους τα πιστεύουν.\nΓνωριμία με το γιατρό,που σας στέλνει κάποιος άλλος γιατρός.\n(Πώς γνωρίσατε τον γιατρό σας; Γνωριμία με το γιατρό) Έχετε σκεφθεί ότι ο ιατρός που σας στέλνει κάποιος άλλος ιατρός και σας τον συστήνει ως τον καλύτερο και που άλλες φορές είναι στο δημόσιο και άλλες στον ιδιωτικό τομέα, μπορεί για να “ευχαριστήσει” τον αποστέλλοντα για την εμπιστοσύνη του του στέλνει ένα ποσό υποπολλαπλάσιο φυσικά από αυτό που θα σας ζητήσει να του δώσετε για την εξέταση ή την επέμβαση που θα σας κάνει; Αυτό στην αγοραία διάλεκτο για όσους δεν το κατάλαβαν το λένε “μίζα”. Μόνο που κάποιες φορές άκουσα συναδέλφους μου να λένε ότι στέλνω στον τάδε που δεν είναι τόσο καλός αλλά δίνει την καλύτερη μίζα της αγοράς.\nΠως θα βρούμε τον κατάλληλο ιατρό;\nΚαι τότε πως θα βρούμε τον κατάλληλο ιατρό; Στην τύχη; Όχι βέβαια. Πιστεύω ότι η καλύτερη σύσταση γίνεται από κάποιο γνωστό σας που εμπιστεύεστε για την κρίση του και που έχει ήδη κάνει χρήση των υπηρεσιών του ιατρού. Αυτός κατά τεκμήριο δεν έχει ιδιοτέλεια, μπορεί να μην είναι βέβαια απόλυτα αντικειμενικός αλλά βρίσκεται μάλλον κοντύτερα στην αλήθεια.\nΠρέπει βέβαια να γνωρίζει καλά τον ιατρό, να έχει μακροχρόνια εμπειρία από τον τρόπο που εργάζεται και το ήθος του και να είναι σοβαρός, κάποιος επαναλαμβάνω που να εμπιστεύεστε τη γνώμη του και για άλλα καθημερινά θέματα. Επιμένω στις προϋποθέσεις γιατί κάποιες φορές ένας ενθουσιώδης αλλά επιπόλαιος ασθενής, που δεν πρόλαβε καλά καλά να γνωρίσει το γιατρό του είναι έτοιμος να τον συστήσει και σε άλλους.\nΠώς θα είμαστε σίγουροι για τον γιατρό που θα επιλέξουμε;\nΜε ρωτούν συχνά “πώς θα είμαστε σίγουροι για τον γιατρό που θα επιλέξουμε;” Τους απαντώ “Δεν θα είστε ποτέ απόλυτα σίγουροι”. Είναι αλήθεια ότι ακόμη και κάποιοι ιατροί που τους ξέρουμε χρόνια και που ως νέοι ήσαν αλτρουιστές και πολύ αξιόλογοι, με τα χρόνια βουλιάζουν στη συνήθεια, το οικονομικό όφελος, την προβολή και αλλάζουν συμπεριφορά. Αυτά συμβαίνουν. Πόσο μάλλον κάποιος που συναντούμε για πρώτη φορά.\nΠάντως για να μην φανταστεί κάποιος ότι τόση ώρα προσπαθούμε να πούμε ότι όλοι οι ιατροί είναι σκάρτοι, να το ξεκαθαρίσουμε. Ασφαλώς και υπάρχουν επιστήμονες που υπηρετούν τους ασθενείς τους απλά και αθόρυβα χωρίς λαμπερές προβολές και θόρυβο. Ασφαλώς και υπάρχουν θεράποντες της επιστήμης και του ανθρώπου. Ασφαλώς και υπάρχουν αυτοί που βάζουν πάνω από το κέρδος το ήθος τους. Αυτούς χρειαζόμαστε αλλά χρειάζεται ψάξιμο για να τους βρούμε. Χρειάζεται χρόνος. Όμως για ένα αντικείμενο που χρειαζόμαστε κάνουμε εκτεταμένη έρευνα αγοράς. Για αυτόν στον οποίο θα εμπιστευτούμε τη ζωή μας δεν αξίζει να ψάξουμε;\nΛίγο πριν δημοσιευθούν αυτές οι γραμμές έλαβα ένα ακόμη τηλεφώνημα από κανάλι μικρότερης θεαματικότητας με τις ίδιες προτάσεις. Συνέντευξη που θα προβάλλει το ιατρείο μου σε ώρα μεγάλης τηλεθέασης του καναλιού και ραδιοφωνική αναμετάδοση σε συνεργαζόμενο σταθμό. Το κόστος και πάλι με ΦΠΑ στο ένα τρίτο του κόστους του μεγάλου καναλιού που προανέφερα. Δεν υπάρχει καμία αμφιβολία ότι το φαινόμενο είναι πάρα πολύ διαδεδομένο.\n(Άρθρο:Πώς γνωρίσατε τον γιατρό σας; Γνωριμία με το γιατρό) * Ο κ. Νικόλαος Παναγιωτόπουλος είναι ειδικός καρδιολόγος με εξειδίκευση και πολύχρονη θητεία στην Διοίκηση Μονάδας Εντατικής Θεραπείας.\nΟι απώλειες στη χρόνια νόσο. Απώλεια ακεραιότητας σώματος.\nΟι απώλειες στη χρόνια νόσο. Αλλαγές στην εργασία.


Χίμκι - Ρεάλ Μαδρίτης 102-94: Ο Σβεντ έβγαλε το κάρο από την λάσπη '); });\nΧίμκι - Ρεάλ Μαδρίτης 102-94: Ο Σβεντ έβγαλε το κάρο από την λάσπη\nΑΛΕΞΑΝΔΡΟΣ ΤΡΙΓΚΑΣ Α. ΤΡΙΓΚΑΣ 16.01.2020 | 20:56\nEUROLEAGUE / ×ÉÌÊÉ - ÏÓÖÐ (ÖÙÔÏÃÑÁÖÉÁ: EUROKINISSI) EUROKINISSI\nΜετά από τέσσερις κακές εμφανίσεις και ισάριθμες ήττες, η Χίμκι θύμισε την ομάδα που βλέπαμε το πρώτο δίμηνο στην EuroLeague. Οι παίκτες του Ρίμας Κουρτινάιτις ήταν απολαυστικοί στην επίθεση, ο Αλεξέι Σβεντ έκανε από νωρίς εντυπωσιακά πράγματα στο παρκέ ( έχασε για μία ασίστ το νταμπλ νταμπλ από το ημίχρονο) κι έτσι οι γηπεδούχοι πήραν τη νίκη - χρυσάφι, στην προσπάθεια που κάνουν για πρόκριση στην οκτάδα.\nΑπό την άλλη, η Ρεάλ Μαδρίτης ήταν σκιά του εαυτού της, χάνοντας ξανά επί ρωσικού εδάφους. Πριν από δύο βράδια προδόθηκε από την επίθεσή της απέναντι στην ΤΣΣΚΑ Μόσχας, απόψε η άμυνα ήταν αυτή που... απουσίαζε, κι έφερε τη δεύτερη διαδοχική ήττα -μετά από δεκατρείς σερί νίκες στη διοργάνωση.\nΟ Αλεξέι Σβεντ ήταν απολαυστικός, από τα μισά της πρώτης περιόδου (είχε 6 πόντους, 4 ριμπάουντ, 4 ασίστ σε εκείνο το σημείο) έδειξε έτοιμος να κάνει τη ζημιά στη Ρεάλ Μαδρίτης, όπως κι έγινε. Ο σούπερ σταρ της Χίμκι είχε 21 πόντους (με 3/3 δίποντα, 5/7 τρίποντα), 5 ριμπάουντ, 13 ασίστ, 1 κλέψιμο και 6 λάθη σε 29'15'' συμμετοχής, αποτελώντας μόνιμη πηγή κακών για την ομάδα του Πάμπλο Λάσο.\nΣτο τρίτο δεκάλεπτο, οι παίκτες του Πάμπλο Λάσο επιχείρησαν να βελτιώσουν την εικόνα τους στην άμυνα, αλλά αυτό δεν κατέστη δυνατό -με εξαίρεση μικρές αναλαμπές. Ο Αλεξέι Σβεντ σταμάτησε να πασάρει, κι άρχισε να εκτελεί, ο Ντέβιν Μπούκερ κέρδισε κατά κράτος τις μάχες από τους ψηλούς της "Βασίλισσας" κι ο Γιάνις Τίμα έκανε ό,τι άλλο χρειαζόταν για να διασφαλίσει πως το ποτάμι δεν γυρίζει πίσω.\nΔΙΑΙΤΗΤΕΣ: Λότερμοζερ - Χόρντοφ - Πέτεκ.\nΟμαδικά στατιστικά - Χίμκι: 22/33 δίποντα, 15/27 τρίποντα, 13/16 βολές, 23 ριμπάουντ (17+6), 29 ασίστ, 9 κλεψίματα, 13 λάθη, 1 τάπα.\nΟμαδικά στατιστικά - Ρεάλ Μαδρίτης: 19/31 δίποντα, 12/27 τρίποντα, 20/23 βολές, 20 ριμπάουντ (15+5), 23 ασίστ, 8 κλεψίματα, 12 λάθη, 2 τάπες.


Έρχεται «υπηρεσία παραπόνων» στα νοσοκομεία! Όλες οι λεπτομέρειες\nHome/Άρθρα/Έρχεται «υπηρεσία παραπόνων» στα νοσοκομεία! Όλες οι λεπτομέρειες\nΜαρία Γλένη11 Απριλίου 2016 06:00\nΕιδικότερα στο «παράλληλο πρόγραμμα» που ψηφίστηκε προβλέπεται η συγκρότηση «Επιτροπής Ελέγχου Προστασίας των δικαιωμάτων των Ληπτών Υπηρεσιών Υγείας», η οποία θα αποτελεί ένα ξεχωριστό τμήμα του νοσοκομείου και θα συνδέεται με αντίστοιχη υπηρεσία του υπουργείου Υγείας.\nΟι Επιτροπές θα συγκεντρώνουν όλα τα παράπονα και τα αιτήματα των ασθενών και θα τα μεταφέρουν στην Κεντρική Επιτροπή στο υπουργείο Υγείας. Εκεί θα γίνεται κατηγοριοποίηση των αιτημάτων ώστε να δίνεται λύση εάν αυτό είναι δυνατό.\nΣτις επείγουσες περιπτώσεις θα υπάρχει ειδική ομάδα τόσο στα νοσοκομεία όσο και στο υπουργείο Υγείας, προκειμένου να παρεμβαίνει και να επιλύει τα σοβαρά ζητήματα. Ο ασθενής που θα καταγγέλλει ένα περιστατικό θα ενημερώνεται στη συνέχεια (και γραπτώς) για την πορεία της αίτησης του ώστε να γνωρίζει εάν το πρόβλημά του θα επιλυθεί.\nΠάντως αντίστοιχο «τμήμα παραπόνων» στο ΕΣΥ είχε επιχειρηθεί να «στηθεί» και πριν από περίπου 15 χρόνια, αλλά η διαδικασία ατόνησε γρήγορα καθώς οι εμπλεκόμενοι ελάχιστα προβλήματα επέλυαν και τα παράπονα και δικαιώματα των ασθενών πήγαιναν στο…βρόντο.\nΣτα δικαστήρια οι ασθενείς για την έλλειψη πρόσβασης στα φάρμακα για την Ηπατίτιδα C!


Συγχαρητήρια Σκρέκα στους επιτυχόντες των εξετάσεων – ΤΡΙΚΚΗPress – Τα νέα των Τρικάλων\nΣυγχαρητήρια Σκρέκα στους επιτυχόντες των εξετάσεων Reviewed by Momizat on Αυγ 26 . Αισθάνομαι την ανάγκη να συγχαρώ όλα τα παιδιά που ολοκλήρωσαν με επιτυχία μία δύσκολη και επίπονη περίοδο της ζωής τους, πετυχαίνοντας την εισαγωγή τους στις Αισθάνομαι την ανάγκη να συγχαρώ όλα τα παιδιά που ολοκλήρωσαν με επιτυχία μία δύσκολη και επίπονη περίοδο της ζωής τους, πετυχαίνοντας την εισαγωγή τους στις Rating: 0\nΣυγχαρητήρια Σκρέκα στους επιτυχόντες των εξετάσεων\nΑισθάνομαι την ανάγκη να συγχαρώ όλα τα παιδιά που ολοκλήρωσαν με επιτυχία μία δύσκολη και επίπονη περίοδο της ζωής τους, πετυχαίνοντας την εισαγωγή τους στις Ανώτατες και Ανώτερες Πανεπιστημιακές σχολές.\nΟι κόποι όλων αυτών των ετών σήμερα αναγνωρίζονται και επιβραβεύονται. Η επιτυχία τους μας δίνει χαρά και ελπίδα για ένα καλύτερο αύριο, στους δύσκολους καιρούς που διανύουμε. Ένα νέο κεφάλαιο στη ζωή τους ανοίγεται μπροστά τους και είναι βέβαιο πως θα τα καταφέρουν να διακριθούν και στις νέες τους προκλήσεις.\nΟφείλουμε εδώ να σταθούμε και στους μαθητές και στις μαθήτριες που δεν κατάφεραν να πετύχουν τον στόχο τους, ωστόσο δεν θα πρέπει να απογοητεύονται και να έχουν κατά του ότι η ζωή είναι μπροστά τους και οι ευκαιρίες ανοιχτές.\nΤέλος θερμά συγχαρητήρια στους γονείς και στους εκπαιδευτικούς που έδωσαν τον δικό τους αγώνα εν μέσω εξαιρετικά δύσκολων οικονομικών και κοινωνικών συνθηκών στηρίζοντας τους μαθητές σε όλη τους τη προσπάθεια.


Βασίλης Βιλιάρδος: Όλα ανοιχτά μετά το Brexit ~ Geopolitics & Daily News\n6/27/2016 06:20:00 μ.μ.\n27-6-16Το Ηνωμένο Βασίλειο μετά το Brexit, θα κάνει ότι μπορεί για να κερδίσει χρόνο ώστε να προσέλθει με τις καλύτερες δυνατές θέσεις στη μελλοντική διαπραγμάτευση για την αποχώρηση από την Ε.Ε. δηλώνει ο οικονομικός αναλυτής Βασίλης Βιλιάρδος, σημειώνοντας πως τίποτα δεν αποκλείεται μέσα στα επόμενα τουλάχιστον δύο χρόνια. Από την άλλη , όπως είπε ούτε η Κομισιόν , ούτε οι ισχυρές χώρες της Ε.Ε. μπορούν να πιέσουν περαιτέρω την Βρετανία να αποχωρήσει τώρα, αφού η ενεργοποίηση του άρθρου 50 της Συνθήκης της Λισαβόνας , είναι υπόθεση της ίδιας της χώρας που θέλει να αποχωρήσει.


Φροντίδα Ανοξείδωτου – Metalor SA\nMetalor SA / Πληροφορίες / Φροντίδα Ανοξείδωτου\nΣυμβουλές για την φροντίδα υλικών από ανοξείδωτο\nΠολλά προϊόντα της ΜΕΤΑΛΟΡ, όπως μεντεσέδες, ασφάλειες, κλπ, αποτελούνται από μέρη κατασκευασμένα από ανοξείδωτο χάλυβα 304.\nΟ ανοξείδωτος χάλυβας χρησιμοποιείται στις κατασκευές όπου απαιτείται προστασία από τη διάβρωση, μοντέρνα αισθητική και υψηλές προδιαγραφές υγιεινής. Η ανθεκτικότητα του υλικού στη διάβρωση οφείλεται στο στρώμα οξειδίου του χρωμίου το οποίο σχηματίζεται και πάλι όταν καταστραφεί. Αυτό σημαίνει ότι κάτω από φυσιολογικές συνθήκες η σκουριά δεν αποτελεί πρόβλημα για τον ανοξείδωτο χάλυβα 304.\nΠαρόλα αυτά, είναι πιθανό ο ανοξείδωτος χάλυβας να φαίνεται σκουριασμένος. Συχνά στις οικοδομές και αλλού, υπάρχουν ξένα σώματα με περιεκτικότητα σε σίδηρο. Αυτά τα σωματίδια προσκολλώνται στην επιφάνεια του υγειούς ανοξείδωτου και προκαλούν αυτό που είναι γνωστό σαν επιφανειακή σκουριά. Το φαινόμενο αυτό είναι πολύ πιο έντονο και συχνό όταν τα υλικά βρίσκονται σε εξωτερικό χώρο κοντά στην θάλασσα ή και γενικότερα σε νησιωτικές περιοχές. Αυτή η φαινομενική σκουριά μπορεί να αφαιρεθεί εύκολα εάν αντιμετωπιστεί έγκαιρα, κάνοντας χρήση διαφόρων σετ συντήρησης ανοξείδωτου χάλυβα που υπάρχουν στο εμπόριο, επιτρέποντας στην επιφάνεια να αναγεννηθεί ξανά. Φυσικά, εάν τα υλικά παραμεληθούν για μεγάλο χρονικό διάστημα χωρίς καμία φροντίδα και συντήρηση, η παραπάνω διαδικασία γίνεται αρκετά πιο δύσκολη.\nΟ καθαρισμός της επιφάνειας του ανοξείδωτου δεν πρέπει να γίνεται με καθαριστικά γενικής χρήσης (με βάση τη χλωρίνη ή το οινόπνευμα) διότι αφενός δεν καθαρίζουν την επιφάνεια αφετέρου μπορεί να προκαλέσουν στίγματα και διάβρωση της επιφάνειας. Ο καθαρισμός πρέπει να γίνεται μόνο με ειδικά καθαριστικά για ανοξείδωτες επιφάνειες που μπορείτε να βρείτε στο εμπόριο τα οποία και καθαρίζουν αλλά και προστατεύουν την επιφάνεια του ανοξείδωτου. Ο καθαρισμός θα πρέπει να γίνεται μία φορά το μήνα, και αν πρόκειται για περιοχές κοντά σε θάλασσα, λίμνες ή βιομηχανικές εγκαταστάσεις, μία φορά την εβδομάδα, προκειμένου να μην επιτρέπουμε σκόνη και άλλες ουσίες να απορροφούνται από τους πόρους του υλικού και να προκαλούν μόνιμες βλάβες.\nΤα υπολείμματα από κόλλες και άλλα δομικά υλικά (σταγόνες από τσιμέντο, πιτσιλιές από μπογιά) μπορούν να οδηγήσουν στη διάβρωση, και το πρώτο βήμα είναι ο πλήρης καθαρισμός τους. Μη χρησιμοποιείτε μεταλλικά εργαλεία ή καθαριστικά που περιέχουν υδροχλωρικό οξύ. Είναι καλύτερα να χρησιμοποιήσετε μια ξύλινη σπάτουλα για να τα αφαιρέσετε πριν στερεοποιηθούν. Αφαιρέστε κομμάτια μπογιάς χρησιμοποιώντας νέφτι.\nΓια να αφαιρέσετε την επιφανειακή σκουριά και βρωμιά, εφαρμόστε ένα καλό καθαριστικό για ανωξείδωτα χρησιμοποιώντας ένα υγρό σφουγγάρι γυαλίσματος και απλώστε το κατά μήκος εφαρμόζοντας ελαφριά πίεση ώσπου να αφαιρεθούν όλες οι κηλίδες. Αφαιρέστε τις επίμονες ακαθαρσίες τρίβοντας δυνατά με πανί γυαλίσματος ή με σφουγγάρι. Μετά τον καθαρισμό, αφαιρέστε το κατάλοιπο του προϊόντος με νερό.\nΟ συχνός καθαρισμός με ένα καλό σετ καθαρισμού ανοξείδωτου χάλυβα εξασφαλίζει ότι οι ανοξείδωτες επιφάνειες θα παραμείνουν όμορφες. Η σωστή φροντίδα των επιφανειών τους τα κάνει να φαίνονται σαν καινούργια και μετά από πολλά χρόνια.\n© 2022 Metalor SA All Rights Reserved. Web Design:


«Σιγουράκι» έδωσε ο Γ. Τράγκας: Το μυστικό σχέδιο Τσίπρα για νοθεία στις εκλογές – Makeleio.gr\nHomeMEDIA«Σιγουράκι» έδωσε ο Γ. Τράγκας: Το μυστικό σχέδιο Τσίπρα για νοθεία στις εκλογές\n«Σιγουράκι» έδωσε ο Γ. Τράγκας: Το μυστικό σχέδιο Τσίπρα για νοθεία στις εκλογές\nΔριμεία επίθεση εξαπέλυσε ο Γιώργος Τράγκας από την εκπομπή του, κατά του Τσίπρα και της πολιτικής του παρέας.\n«Σιγά-σιγά οδεύουμε προς την εβδομάδα των Παθών του Κυρίου. Η κ. Δούρου παραμένει στην περιφέρεια. Δεν παραιτείται με τίποτα. Μένει καρφωμένη στην καρέκλα της παρά τις διώξεις για 125 νεκρούς. Όπως είπε σε συνέντευξη του στο Crash, ο Γιάννης Σγουρός: «η συμπεριφορά της είναι ανήθικη απέναντι στους πολίτες». Η κ. Δούρου είναι πολιτικά ανήθικη. Δεν σέβεται τις 125 οικογένειες που έχασαν τα αγαπημένα τους πρόσωπα. Δεν έχει κανένα σεβασμό απέναντι σε 125 φέρετρα. Είναι ολοφάνερο ότι ο ΣΥΡΙΖΑ πάσχει από παχυδερμία. Δεν έχει τσίπα και πολιτική ευθιξία. Ο Τσίπρας είναι ότι πιο πολιτικά γουρουνίσιο γνώρισε η μεταπολίτευση.\nMιλάει νομίζοντας ότι απευθύνεται σε ιθαγενείς. Σκεφτείτε ότι αυτός ο άνθρωπος μπροστά στον Ε. Μακρόν, τον Γάλλο πρόεδρο είπε ότι «εκατοντάδες χιλιάδες που συγκεντρώθηκαν στα συλλαλητήρια είναι ακραίοι, γραφικοί και ακροδεξιοί». Δεν ντράπηκε που έβριζε εκατομμύρια Έλληνες μπροστά στον Γάλλο πρόεδρο. Έπαιξε θέατρο μπροστά στις κάμερες ενώ γνώριζε ότι υπάρχουν δεκάδες νεκροί στο Μάτι. Και στη Μάνδρα και στο Μάτι έδειξε ότι δεν μπορεί να προστατέψει τους Έλληνες πολίτες και να συμπαρασταθεί στο πόνο τους.\nΠρέπει να θυμόμαστε με τι ανθρώπους έχουμε να κάνουμε. Είναι το πιο μεγάλο πολιτικό παχύδερμο και πολιτικό γουρούνι της μεταπολίτευσης. Όλος ο λαός πρέπει να έχει τα μάτια του 104! Θα επιχειρήσει αλλοίωση του εκλογικού αποτελέσματος. Φοβάται και τρέμει την απομάκρυνσή του από την εξουσία. Ήδη πυκνώνουν τα σημάδια για μεγάλο σχέδιο νοθείας. Θα πρέπει όλοι να είμαστε παρόντες στις κάλπες για μην περάσει η αλλοίωση. Ότι και να κάνει η πολιτική χολέρα πρέπει να φύγει, να απομακρυνθεί και να στείλουμε καυτό μήνυμα προς όλες τις πλευρές, ότι δεν μπορούμε να συνεχίσουμε έτσι. Δεν μπορούμε να ζήσουμε μέσα στην πρέσα του μνημονίου που καταπατάει όλα τα δημοκρατικά δικαιώματα.»\nΌταν ο Κόμπι είχε έρθει στην Μύκονο το καλοκαίρι του 2014… (ΒΙΝΤΕΟ)\n16|04|2019 στις 19:02\nΗ νοθεία που θα πέσει δεν θα έχει προηγούμενο…\nΕίναι πολύ εύκολο να το καταλάβουμε από την σιγουριά που μιλάνε για το αποτέλεσμα …


«Φλερτ» Τσαγκρινού με τη Eurovision\n8-01-2019 | 17:37μμ\n❱❱ Η Ελενα Τσαγκρινού (φωτό) είναι, σύμφωνα με πληροφορίες, η πρόταση της Panik Records για τη φετινή εκπροσώπηση της χώρας μας στη Eurovision. Η νεαρή τραγουδίστρια φαίνεται ότι έχει όλο το «πακέτο» που χρειάζεται, καθώς πρόκειται για φρέσκο πρόσωπο που διαθέτει ωραία εξωτερική εμφάνιση, καλή φωνή και εντυπωσιακή σκηνική παρουσία.\nΗ ίδια, μάλιστα, είχε εκφράσει την επιθυμία της να πάρει μέρος στη Eurovision σε συνέντευξή της το περασμένο καλοκαίρι. «Θα ήθελα να πάω μελλοντικά. Αλλωστε, αποτελεί όνειρο για κάθε καλλιτέχνη» είχε πει χαρακτηριστικά.\nΟπως ακούγεται, πάντως, θα υπάρξει πρόταση εκπροσώπησης της χώρας μας στον ευρωπαϊκό διαγωνισμό τραγουδιού και από άλλη μεγάλη δισκογραφική εταιρία. Ως εκ τούτου, η Ελενα, η οποία εμφανίζεται αυτό το διάστημα με τον Κωνσταντίνο Αργυρό στο Fantasia, θα αποκτήσει ανταγωνισμό.


Ποια συμπτώματα προειδοποιούν εγκαίρως στη σκλήρυνση κατά πλάκας; | Liberal.gr\nΤρίτη 7 Φεβρουαρίου 2017, 10:51\n| Τελευταία ενημέρωση: 18:58\nΠοια συμπτώματα προειδοποιούν εγκαίρως στη σκλήρυνση κατά πλάκας;\nΗ Πολλαπλή Σκλήρυνση (Π.Σ.), ή όπως έχουμε συνηθίσει να τη λέμε “Σκλήρυνση κατά Πλάκας”, είναι μία φοβερή ασθένεια που χτυπά κυρίως άτομα παραγωγικής ηλικίας, από 20 έως 50 ετών. Συμβαίνει όταν το ανοσοποιητικό σύστημα επιτίθεται στο κεντρικό νευρικό σύστημα, επηρεάζοντας τον εγκέφαλο, τον νωτιαίο μυελό και τα οπτικά νεύρα.\nΤα συμπτώματα μπορεί να ποικίλλουν, ενώ πολύ συχνά έρχονται και παρέρχονται, γεγονός το οποίο συχνά καθιστά δύσκολη τη διάγνωση. Μπορεί για παράδειγμα να εμφανίζεται ένα σύμπτωμα και μετά από μήνες ή ακόμα και χρόνια, να έρχεται ένα εντελώς διαφορετικό σύμπτωμα και κανείς να μην συνειδητοποιεί, ότι τα δύο αυτά συμπτώματα μπορεί και να συνδέονται.\nΣε μελέτη αποδείχθηκε, ότι κάποιοι ασθενείς είχαν συμπτώματα περίπου 7 χρόνια, από την εμφάνιση του πρώτου μέχρι την τελική διάγνωση της Πολλαπλής Σκλήρυνσης.\nΈτσι, ίσως να είναι χρήσιμο να ξέρει κανείς ποια είναι τα πιο κοινά πρώιμα συμπτώματα της σκλήρυνσης κατά πλάκας. Μπορεί να βοηθήσει κάποιους ανθρώπους να φτάσουν πιο έγκαιρα στη διάγνωση.\nΣτους περισσότερους ανθρώπους, τα πρώτα συμπτώματα της Πολλαπλής Σκλήρυνσης εμφανίζονται στην όρασή τους. Έτσι, συχνά, η Π.Σ. προκαλεί οπτική νευρίτιδα, μια κατάσταση που προκαλείται από βλάβη στο νεύρο που συνδέει τον οφθαλμό με τον εγκέφαλο. Η πάθηση συνήθως επηρεάζει μόνο το ένα μάτι, αλλά σε σπάνιες περιπτώσεις μπορεί να βλάψει και τα δύο.\nΤα χρώματα εμφανίζονται θαμπά\nΠόνος στο μάτι (όταν κινεί κάποιος τα μάτια του)\nΣυχνά, τα συμπτώματα βελτιώνονται μέσα σε λίγες εβδομάδες ή μήνες, χωρίς ιατρική παρέμβαση. Αλλά αν έχετε αυτά τα συμπτώματα, καλό θα ήταν να συμβουλευθείτε εγκαίρως τον γιατρό σας.\nΆλλες παθήσεις των ματιών που συνδέονται με την Πολλαπλή Σκλήρυνση εμφανίζονται σε κάποιους με συμπτώματα “διπλής όρασης” ή με “ακούσιες κινήσεις” των ματιών.\nΗ πρώιμη εμφάνιση της Πολλαπλής Σκλήρυνσης μπορεί να περιλαμβάνει παράξενα συμπτώματα σε όλο το σώμα, όπως:\nΑίσθηση ότι στο σώμα συμβαίνει ένα ηλεκτροσόκ, κάτι που μπορεί να εμφανιστεί όταν μετακινεί κάποιος το κεφάλι ή το λαιμό του. Το “ηλεκτροσόκ” μπορεί να αρχίζει από τη σπονδυλική στήλη ή από τα χέρια ή τα πόδια.\nΈνα αίσθημα σφιξίματος ή πρήξιμο\nΈνα άλλο συχνό πρώιμο σύμπτωμα της πολλαπλής σκλήρυνσης είναι η υπερβολική κούραση. Μπορεί να αισθάνεστε εξαντλημένοι, ακόμη και χωρίς έντονη σωματική δραστηριότητα, ή ακόμα και στο πρώτο πρωινό ξύπνημα.\nΌταν περπατάτε έντονα ή κάνετε γυμναστική και το σώμα σας έχει “ζεσταθεί” από την έντονη δραστηριότητα, μπορείτε αισθανθείτε κούραση και αδυναμία. Στην ίδια περίπτωση, μπορεί να εμφανιστούν προβλήματα ελέγχου σε ορισμένα μέλη του σώματός σας, όπως είναι τα πέλματα ή τα πόδια. Όταν ξεκουραστείτε και “κρυώσει” το σώμα σας, τότε ίσως δείτε τα συμπτώματα αυτά να υποχωρούν.\nΗ πολλαπλή σκλήρυνση μπορεί να οδηγήσει σε δυσκολία συντονισμού κινήσεων, γεγονός που καθιστά δύσκολο το περπάτημα.\nΤα συμπτώματα ίσως περιλαμβάνουν:\nΑνάλογα με ποιο σημείο του νευρικού συστήματος σας έχει επηρεαστεί, άλλα πρώιμα συμπτώματα μπορεί να περιλαμβάνουν:\nΠροβλήματα από την ουροδόχο κύστη και το έντερο (διαταραχές ελέγχου των σφιγκτήρων)\nΜιλήστε με το γιατρό σας για τα συμπτώματα\nΤεστ για τη μέτρηση της ταχύτητας με την οποία ταξιδεύουν τα “αισθητικά σήματα” κατά μήκος των νεύρων σας (Η “απομυελίνωση” που συμβαίνει στην πολλαπλή σκλήρυνση, είναι μια κατάσταση σύμφωνα με την οποία υπάρχει καθυστέρηση στη μετάδοση των μηνυμάτων μεταξύ των νεύρων).\nΟσφυονωτιαία παρακέντηση, με την οποία ο γιατρός ελέγχει το υγρό που ρέει στον εγκέφαλό σας και το νωτιαίο μυελό. Αυτή η εξέταση δείχνει αν υπάρχουν αντισώματα στο εγκεφαλονωτιαίο υγρό, τα οποία μπορεί να βλάπτουν το νευρικό σας σύστημα, ακριβώς αυτό δηλαδή, που συμβαίνει με την Πολλαπλή Σκλήρυνση.\nΜε πληροφορίες από webmd.com και msassociationhellas.org


Για πιο αυτοδιοίκητο μιλάμε; – e-volos\nΓια πιο αυτοδιοίκητο μιλάμε;\nΟι περισσότερες από τις εκκρεμότητες που υπάρχουν για την ολοκληρωμένη διεξαγωγή του πρωταθλήματος είναι θέμα πολιτικών και όχι αθλητικών δικαστηρίων.\nΤόσα χρόνια ξέραμε και ακούγαμε για το περίφημο αυτοδιοίκητο του ποδοσφαίρου.\nΑυτό το περίφημο αυτοδιοίκητο στο παρελθόν κατέστρεψε Υπουργούς και πολιτικές καριέρες.\nΑκόμη και ο πρώην Βουλευτής του ΠΑΣΟΚ, ο Φλωρίδης -και ολόκληρη η Κυβέρνηση που τον στήριζαν- είχαν φάει τα μούτρα τους, λόγω του αυτοδιοίκητου του ποδοσφαίρου.\nΣήμερα το πρωτάθλημα της SuperLeague δεν μπορεί να διεξαχθεί κανονικά, επειδή εκκρεμούν αποφάσεις πολιτικών δικαστηρίων. Για το αν θα γίνει το ματς Αστέρας Τρίπολης-Κέρκυρα την ερχόμενη Κυριακή θα αποφασίσει (την Παρασκευή το πρωί) πολιτικό δικαστήριο. Για το αν θα παίξουν ή όχι Ολυμπιακός Βόλου ή Καβάλα στην πρώτη τη τάξη κατηγορία θα αποφασίσει πολιτικό δικαστήριο. Για το αν θα γίνουν ποτέ δεκαέξι ή θα μείνουν 14 ή θα γίνουν 13 οι ομάδες της SuperLeague, επίσης θα αποφασίσουν πολιτικά δικαστήρια.\nΤι διάολο αυτοδιοίκητο είναι αυτό, που τα πολιτικά δικαστήρια θα αποφασίζουν ποιοι με ποιους θα παίζουν και πότε, πραγματικά δεν το καταλαβαίνω. Αν όντως υπάρχει αυτοδιοίκητο, η ΕΠΟ και η Superleague ας ανακοινώσουν ότι δεν τους αφορούν οι αποφάσεις των πολιτικών δικαστηρίων και ας διοργανώσουν κανονικά το δικό τους πρωτάθλημα, με βάση τις αποφάσεις των δικών τους αρμόδιων οργάνων.\nΑν όχι, τότε απλώς ας αποδεχτούμε ότι το φετινό πρωτάθλημα θα είναι ένα πρωτάθλημα-παρωδία, με άγνωστο ακόμη και μετά την έναρξη του αν ισχύει τα όσα λέει η προκήρυξή του. Διότι η φημολογία των τελευταίων ημερών συνεχώς φουντώνει και αναφέρει ότι επειδή δεν βρίσκεται άκρη, είναι πιθανόν το πρωτάθλημα να διεξαχθεί με 14 ομάδες.\nΠροσέξτε για τι κωμικοτραγική κατάσταση μιλάμε, που έχουμε φτάσει στις 8 Σεπτεμβρίου και ο Ηρακλής δεν ξέρουμε αν την αγωνιστική περίοδο -που έχει ήδη ξεκινήσει- θα παίζει στην πρώτη, τη δεύτερη, την Τρίτη τη τάξει επαγγελματική κατηγορία ή ακόμη και στα ερασιτεχνικά πρωταθλήματα. Διότι αν η ΕΠΟ εφαρμόσει τα όσα λέει, ο Ηρακλής από την Παρασκευή το πρωί θα έχει υποβιβαστεί στην τρίτη κατηγορία. Αν όμως η ΕΠΟ κάνει πίσω, όπως έκανε και με τον ΟΦΗ, τότε ο Ηρακλής μπορεί και να παίξει Super League ή αν δεν δικαιωθεί, μπορεί και να παίξει στη δεύτερη κατηγορία -αν δεν εφαρμόσει η ΕΠΟ την απειλή της για υποβιβασμό.\nΑνεξάρτητα όμως από όλα αυτά και από τις αποφάσεις των ποδοσφαιρικών οργάνων και των πολιτικών δικαστηρίων (σχετικά με το αν ο Ηρακλής θα παίζει στην πρώτη, την δεύτερη ή την τρίτη κατηγορία) όταν η Επιτροπή Επαγγελματικού Αθλητισμού εξετάσει τον φάκελο του και την μεταβίβαση στον κύριο Παντελή, μπορεί κάλλιστα να μην την αποδεχτεί και να τον στείλει όπως τον Βόλο και την Καβάλα στην Δ’ Εθνική.\nΈχουμε φτάσει, λοιπόν, σχεδόν στα μέσα του Σεπτεμβρίου και το αυτοδιοίκητο του ποδοσφαίρου δεν ξέρει σε ποια από τις τρεις επαγγελματικές κατηγορίες του ποδοσφαίρου μας θα αγωνίζεται μία ομάδα, ή οποία στο τέλος μπορεί και να μην ανήκει σε καμία από αυτές, λόγω της απόφασης μία επιτροπής του κράτους.\nΒεβαίως, για να είμαστε ειλικρινείς, μεγαλύτερο πρόβλημα και από την τόλμη ή την ατολμία των όποιων ποδοσφαιρικών αρχών είναι οι πολιτικοί. Αυτοί είναι που με το «έτσι θέλω» ανέβασαν τον ΟΦΗ στη SuperLeague, αυτοί είναι που με το «έτσι θέλω» προσπαθούν να κρατήσουν τον Ηρακλή εκεί, αυτές είναι που ανάλογα με την εκλογική πελατεία που έχουν, πιέζουν προς συγκεκριμένες κατευθύνσεις.\nΑκόμη και η Νομαρχιακή επιτροπή του ΠΑΣΟΚ και προσωπικά ο κύριος Βούγιας θυμήθηκαν προσφάτως το δίκαιο αίτημα του Ηρακλή. Και ένα από τα βασικά θέματα της ατζέντας του Πρωθυπουργού στη Θεσσαλονίκη που θα ανέβει, είναι ο Ηρακλής. Λέτε ότι γίνεται για κάποιον άλλο λόγο πλην των ψήφων των οπαδών της ομάδας;\nΌλοι αυτοί, λοιπόν, που ζητούν κάθαρση στο ποδόσφαιρο, ανέχονται συμπεριφορές πλαστογραφίας, τοκογλυφίας και δεν ξέρω και τι άλλο, αρκεί οι ψηφοφόροι τους να είναι ικανοποιημένοι.\nΞεσηκώθηκαν εναντίον Ρεάλ και «Μπάρτσα»


Autodesk Inventor Certified User Exam - Λουλάκης κ Συνεργάτες\n1 - 65,00€\nΑρχική σελίδα / Πιστοποιήσεις / Πιστοποιήσεις Autodesk / Autodesk Inventor Certified User Exam\nΠροβολή καλαθιού Το προϊόν “Revit Architecture Architecture Certified User” έχει προστεθεί στο καλάθι σας.\nH Autodesk είναι η μεγαλύτερη εταιρεία κατασκευής τεχνικού λογισμικού στον κόσμο. Οι πιστοποιήσεις Autodesk είναι ένα πολύτιμο βοήθημα σε όσους αναζητούν εργασία στο χώρο του τεχνικού σχεδίου και έχουν παγκόσμια αναγνώριση αφού είναι ίδιες και δίδονται με τα ίδια κριτήρια σε όλες τις χώρες. Με την πιστοποίηση της ίδιας της κατασκευάστριας εταιρεία Autodesk μπορείτε να είστε σίγουροι ότι η πιστοποίησή σας θα αναγνωριστεί τόσο στην Ελλάδα όσο και στο εξωτερικό. Η εταιρεία είναι εξουσιοδοτημένο εξεταστικό κέντρο Autodesk.\nAutodesk Inventor Certified User Exam ποσότητα\nΚατηγορίες: Εταιρεία Autodesk, Εφαρμογή Autodesk Inventor, Μέσο επίπεδο, Πιστοποιήσεις, Πιστοποιήσεις Autodesk, Πιστοποιήσεις Certiport Ετικέτες: Autodesk, Certified User, Inventor, Πιστοποίηση\nΤι είναι η συγκεκριμένη πιστοποίηση\nΗ Autodesk μέσω της πιστοποίησης Certified User σας παρέχει την δυνατότητα να αναδείξετε τις επαγγελματικές σας γνώσεις ανεξάρτητα από την παρακολούθηση των μαθημάτων. Η εξέταση για τις πιστοποιήσεις Autodesk Certified User αποτελείται από ερωτήσεις που αφορούν την γνώση των εργαλείων, χαρακτηριστικών και διαδικασιών χρήσης της εφαρμογής. Οι ερωτήσεις εμπεριέχουν:\nΕρωτήσεις με απαντήσεις ως πολλαπλές επιλογές,\nΤαίριασμα φράσεων και\nΕπιλογή σημείων για υπόδειξη σε εικόνα\nΗ εξέταση γίνεται στα αγγλικά οπότε δίνεται η δυνατότητα επέκτασης χρόνου λόγω του ότι η μητρική γλώσσα είναι διαφορετική από αυτή της εξέτασης.\nΠιστοποίηση με κύρος και αναγνώριση.\nΠρογραμματισμός / Προετοιμασία\nΦυλλάδιο με περιγραφή\nΠαρακάτω θα βρείτε δεσμούς σε αρχεία μορφής pdf τα οποία αφορούν σε φυλλάδια με περιγραφές που έχουν σχέση με την εξέταση. Σας προτείνουμε εκτός των άλλων να δώσετε ιδιαίτερη σημασία στην εξεταστέα ύλη η οποία περιγράφεται συνήθως στην δεύτερη σελίδα του εγγράφου.\nΠατήστε στο κουμπί δίπλα για να δείτε το φυλάδιο.\nΤο αρχείο είναι μορφής pdf και περιέχει οδηγίες για τη συγκεκριμένη εξέταση.\nΓιατί να αποκτήσω την πιστοποίηση;\nΜε τις πιστοποιήσεις της Autodesk έχετε τα ακόλουθα επαγγελματικά πλεονεκτήματα:\nΕπικύρωση & Επιβεβαίωση των δεξιοτήτων σας και των γνώσεών σας.\nΗλεκτρονική Πιστοποίηση. Η πρόσβαση στο ηλεκτρονικό σύστημα πιστοποίησης δίνει την δυνατότητα άμεσης εκτύπωσης ή αποθήκευσης του πτυχίου σε ηλεκτρονική μορφή.\nΛογότυπο Autodesk Certified User με άδεια χρήσης σε βιογραφικό, επιστολές, επαγγελματικές κάρτες κ.ά. Το λογότυπο είναι επίσης άμεσα διαθέσιμο από το ηλεκτρονικό σύστημα διαχείρισης.\nΑναγνώριση στην Ελλάδα και στο εξωτερικό. Τα πιστοποιητικά έχουν μοναδικό σειριακό αριθμό (Serial Number) και αναγνωρίζονται τόσο στην Ελλάδα όσο και στο εξωτερικό.\nΔικαίωμα προβολής στην επίσημη λίστα της elite ομάδας πιστοποιημένων της Autodesk\nΠώς θα την αποκτήσετε;\nΠροχωρήστε άμεσα στην ηλεκτρονική παραγγελία ή καλέστε μας για να σας ενημερώσουμε για την διαδικασία. Αφού εξοφλήσετε την εξέταση, γίνεται άμεσα η παραγγελία της και κανονίζεται η ημέρα και η ώρα που εξυπηρετεί για να την πραγματοποιήσετε.\nΓια να συμμετέχετε στην εξέταση πρέπει να γνωρίζετε καλά την χρήση της εφαρμογής που θα εξεταστείτε. Εφόσον πιστεύετε ότι θα χρειαστείτε βοήθεια στην προετοιμασία σας, μπορούμε να οργανώσουμε εξειδικευμένη εκπαίδευση προετοιμασίας. Για την καλύτερη προετοιμασία σας προτείνουμε τα ακόλουθα:\nΕκπαίδευση. Εφόσον θεωρείτε ότι έχετε κενά στην χρήση της εφαρμογής, μπορείτε να παρακολουθήσετε ένα από τα σεμινάρια που διοργανώνουμε ή να μας ζητήσετε να σας εκπαιδεύσουμε προσωπικά επάνω στις ανάγκες σας, στο πρόγραμμα που σας εξυπηρετεί καλύτερα.\nΕμπειρία. Η προσωπική σας εμπειρία στην χρήση της εφαρμογής δεν μπορεί να αντικατασταθεί, οπότε σας προτείνουμε πριν από την εξέτασή σας να έχετε εργαστεί σε πράξη με την εφαρμογή. Θεωρούμε ότι θα πρέπει να έχετε δαπανήσει τουλάχιστον 100 ώρες πρακτικής εμπειρίας στην εφαρμογή για να έχετε ευχέρεια στην χρήση της.\nΘεματολογία. Κατά την προετοιμασία σας καλό είναι να λάβετε υπόψη σας την εξεταστέα ύλη όπως αυτή παρουσιάζεται στα επίσημα έγγραφα της Autodesk. Στην περιγραφή υπάρχει κουμπί με δεσμό που σας παρουσιάζει το επίσημο φυλλάδιο από την Autodesk.\nΟι εξετάσεις προγραμματίζονται μετά από αίτηση του ενδιαφερόμενου, την παραγγελία και την εξόφληση της εξέτασης. Η διεξαγωγή γίνεται άμεσα ανάλογα πάντα με την διαθεσιμότητα του παρόχου (υπολογίζεται ένα διάστημα 7-10ημερών από την παραγγελία της εξέτασης ως την ημερομηνία πραγματοποίησης της εξέτασης). Το σύστημα πιστοποίησης είναι ηλεκτρονικό και τα αποτελέσματα της εξέτασης εμφανίζονται αμέσως με την υποβολή. Μετά από την επιτυχή ολοκλήρωση, ο εξεταζόμενος έχει άμεση πρόσβαση στο πιστοποιητικό του ηλεκτρονικά, το οποίο διαθέτει μοναδικό σειριακό αριθμό καθώς και το αντίστοιχο λογότυπο μαζί με τις οδηγίες για την χρήση του όπως για παράδειγμα σε business cards, web sites, άρθρα κ.ά.\nΤι περισσότερο παρέχεται\nΓια εμάς η επιτυχία σας είναι σημαντική. Για αυτό τον λόγo φροντίζουμε να σας παρέχουμε οτιδήποτε είναι απαραίτητο για την επιτυχία σας. Ενδεικτικά αναφέρουμε ότι στη διάθεση σας έχετε:\nΟργανωμένους χώρους για την παρακολούθηση μαθήματος ή την διεξαγωγή της εξέτασής σας.\nΣύγχρονο ηλεκτρονικό υπολογιστή για προσωπική χρήση κατά το μάθημα ή την εξέταση.\nΟργανωμένους χώρους διαλείμματος και ξεκούρασης.\nΣωστή πληροφόρηση και καθοδήγηση.\nΆρτια οργανωμένο περιβάλλον και σωστή καθοδήγηση.\nΗ οργάνωση μας βοηθάει στο να σας παρέχουμε την καλύτερη δυνατή εμπειρία εκπαίδευσης και πιστοποίησης.\nΤι έχουν πει για εμάς\nΕίναι αρκετοί αυτοί που μας προτιμούν ως εκπαιδευτικό και ως εξεταστικό κέντρο για να αποκτήσουν εκτός των άλλων μια επαγγελματική και διεθνώς αναγνωρισμένη πιστοποίηση. Πάντα ρωτάμε γνώμη και λαμβάνουμε πολύ σοβαρά όλες τις απόψεις για να μπορούμε να παρέχουμε ποιοτικές υπηρεσίες σύμφωνα με τις τρέχουσες ανάγκες. Δείτε ενδεικτικά τι έχει ειπωθεί για εμάς.\nΑΜΕΣΟΤΗΤΑ ΚΑΙ ΕΥΕΛΙΞΙΑ\nΈμεινα απόλυτα ευχαριστημένος από την εξυπηρέτηση, καθώς μου προσφέρθηκε αμεσότητα και ευελιξία, το οποίο είναι βασικό στοιχείο για έναν επαγγελματία που ζεί και εργάζεται στην επαρχία. Βρήκα ένα πολύ ευχάριστο και επαγγελματικά άρτιο περιβάλλον με έμφαση στην καινοτομία.\nΟ Χρυσοβαλάντης Λεριάς είναι απόφοιτος της Εσ. Αρχιτεκτονικής, Διακόσμησης & Σχεδιασμού Αντικειμένων των Α.ΤΕΙ Αθηνών και δραστηριοποιείται στα Δωδεκάνησα. Πέρασε επιτυχώς τις εξετάσεις για την πιστοποίηση AutoCAD Certified Professional.\nΛουλάκης κ Συνεργάτες\nΑΜΕΣΟΤΗΤΑ ΚΑΙ ΕΥΕΛΙΞΙΑ ΛΕΡΙΑΣ ΧΡΥΣΟΒΑΛΑΝΤΗΣ Έμεινα απόλυτα ευχαριστημένος από την εξυπηρέτηση, καθώς μου προσφέρθηκε αμεσότητα και ευελιξία, το οποίο είναι βασικό στοιχείο για έναν επαγγελματία που ζεί και εργάζεται στην …\nΑΜΕΣΗ ΣΥΝΕΡΓΑΣΙΑ ΚΑΙ ΣΩΣΤΗ ΚΑΘΟΔΗΓΗΣΗ\nΈλαβα μέρος στις εξετάσεις του AutoCAD Certified Professional και έμεινα πλήρως ικανοποιημένος.Υπήρξε άμεση συνεργασία και ενημέρωση για την ημερομηνία και τον τρόπο διεξαγωγής, καθώς και η σωστή καθοδήγηση από την καθηγήτρια σχετικά με την ύλη και τις δυσκολίες της εξέτασης.\nΟ Γιώργος Τριάντος συμμετείχε στο ειδικό σεμινάριο προετοιμασίας για τις εξετάσεις της πιστοποίησης AutoCAD Certified Professional και σημείωσε επιτυχία στις εξετάσεις.\nΑΜΕΣΗ ΣΥΝΕΡΓΑΣΙΑ ΚΑΙ ΣΩΣΤΗ ΚΑΘΟΔΗΓΗΣΗ ΓΙΩΡΓΟΣ ΤΡΙΑΝΤΟΣ Έλαβα μέρος στις εξετάσεις του AutoCAD Certified Professional και έμεινα πλήρως ικανοποιημένος.Υπήρξε άμεση συνεργασία και ενημέρωση για την ημερομηνία και τον τρόπο διεξαγωγής, …\nΠΟΛΥ ΚΑΛΗ ΟΡΓΑΝΩΣΗ\nΘα ήθελα να ευχαριστήσω γενικά για τη συνολική συνεργασία με το εκπαιδευτικό κέντρο αλλά και ειδικά για την εισήγηση του σεμιναρίου. Για την πολύ καλή οργάνωση του ειδικού σεμιναρίου (Autocad 2d & Autocad Professional) και την εξειδίκευση – κατάρτιση του εισηγητή. Η επιτυχία μου είναι αποτέλεσμα όχι μόνο της δικής μου προσπάθειας, αλλά και της συλλογικής προσπάθειας του εκπαιδευτικού κέντρου Ε.Ε.Σ. ΛΟΥΛΑΚΗΣ ΠΟΛΥΧΡΟΝΗΣ & ΣΥΝ Ε.Ε.\nO Νίκος Στάρρας συμμετείχε στο ειδικό σεμινάριο προετοιμασίας για τις εξετάσεις της πιστοποίησης AutoCAD Certified Professional και σημείωσε επιτυχία στις εξετάσεις.\nΠΟΛΥ ΚΑΛΗ ΟΡΓΑΝΩΣΗ ΝΙΚΟΣ ΣΤΑΡΡΑΣ Θα ήθελα να ευχαριστήσω γενικά για τη συνολική συνεργασία με το εκπαιδευτικό κέντρο αλλά και ειδικά για την εισήγηση του σεμιναρίου. Για την πολύ καλή …\nΈχουν ρωτήσει άλλοι\nΜαζέψαμε τις συχνότερες ερωτήσεις. Σας τις δίνουμε μαζί με τις απαντήσεις.\nΤι είναι οι πιστοποιήσεις Autodesk;\nΗ Autodesk είναι η κατασκευάστρια εταιρεία μίας πληθώρας σχεδιαστικών προγραμμάτων με απήχηση και αναγνώριση τόσο στην Ελλάδα όσο και στο εξωτερικό. Οι πιστοποιήσεις Autodesk φέρουν μοναδικό σειριακό αριθμό και αποδεικνύουν τις επαγγελματικές σας γνώσεις.\nΓιατί να επιλέξω πιστοποίηση Autodesk;\nΗ αγορά εργασίας γίνεται συνεχώς όλο και πιο απαιτητική και η ανάγκη για ενίσχυση του βιογραφικού είναι πλέον επιτακτική. Η πιστοποίηση Autodesk δίνει την ευκαιρία στον υποψήφιο:\nΝα αποκτήσει διαπιστευτήριο αναγνωρισμένο στην βιομηχανία που αποδεικνύει το επίπεδο δεξιοτήτων και μπορεί να τον οδηγήσει στην πρόσληψη.\nΝα επιταχύνει την επαγγελματική ανάπτυξη, να βελτιώσει την αξιοπιστία και την επαγγελματική επιτυχία.\nΝα επικυρώσει τις δεξιότητές του και να γίνει μέλος μίας ομάδας elite από επαγγελματίες πιστοποιημένους από την Autodesk.\nΝα προβάλει την πιστοποίηση, να χρησιμοποιήσει τα λογότυπα, να υπογραμμίσει το κατόρθωμα και να γίνει “ορατός” στην βάση δεδομένων των επαγγελματιών πιστοποιημένων από την Autodesk.\nΥπάρχουν συγκεκριμένες ημερομηνίες εξέτασης?\nΟ προγραμματισμός για την ημέρα και ώρα εξέτασης πραγματοποιείται σε συνεννόηση με τον υποψήφιο. Δεν υπάρχει ελάχιστος αριθμός συμμετεχόντων για την πραγματοποίηση της εξέτασης, κάτι που κάνει τον προγραμματισμό μία σχεδόν εξατομικευμένη διαδικασία. Από τη στιγμή της παραγγελίας της εξέτασης συνήθως χρειάζεται ένα διάστημα 7-10 ημερών μέχρι την ημερομηνία που μπορεί να πραγματοποιηθεί η εξέταση.\nΠώς μπορώ να δώ τα περιεχόμενα;\nΣε κάθε εξέταση έχουμε δεσμούς για να ανοίξετε και να δείτε πληροφορίες για την εξέταση καθώς και την περιγραφή της εξεταστέας ύλης. Ο δεσμός ανοίγει ένα αρχείο pdf στο οποίο εμφανίζονται τα περιεχόμενα του επίσημου εγγράφου της Autodesk.\nΥπάρχει δείγμα εξετάσεων;\nΔείγμα εξετάσεων δεν υπάρχει διαθέσιμο από την Autodesk. Ωστόσο, σε περίπτωση που ο υποψήφιος νιώθει ανασφάλεια να πραγματοποιήσει τις εξετάσεις χωρίς να έχει εικόνα της δομής της εξέτασης, μπορεί να επιλέξει τη συμμετοχή του σε ένα από τα ειδικά σεμινάρια προετοιμασίας που είναι κατάλληλα διαμορφωμένα ώστε να ξέρει τι να περιμένει από την εξέταση.\nΤι γίνεται αν αποτύχω στην εξέταση;\nΣε περίπτωση που κάποιος αποτύχει, μπορεί να ξαναδώσει την ίδια εξέταση ακολουθώντας από την αρχή την διαδικασία παραγγελίας της εξέτασης. Υπάρχει, ωστόσο, επιλογή πακέτου εξέτασης με δικαίωμα επανεξέτασης.\nΤι μπορεί να σας ενδιαφέρει επίσης\nΑκολουθεί ενδεικτική λίστα με σχετικά θέματα.\n140,00€ – 315,00€ Επιλογή\nΚάντε παραγγελία ή ρωτήστε\nΓια να παραγγείλετε την πιστοποίηση, προσθέστε την στο καλάθι και ολοκληρώστε τη διαδικασία. Εφόσον θέλετε να ρωτήσετε οτιδήποτε σχετικά με την πιστοποίηση συμπληρώστε την φόρμα που ακολουθεί και στείλτε μας το μήνυμα σας.\nRevit MEP Electrical Certified Professional Exam\n75,00€ – 90,00€ Επιλογή\n3ds Max Οδηγός εκμάθησης για κτιριακή σχεδίαση\n33,00€ 29,70€ Προσθήκη στο καλάθι


Β. Μεϊμαράκης: Να μετακομίσουν η Βουλή κ��ι το υπουργείο... - Star.gr\nΠΟΛΙΤΙΚΗ - ΟΙΚΟΝΟΜΙΑ Κυριακή, 17 Φεβρουαρίου 2013, 18:19\nΒ. Μεϊμαράκης: Να μετακομίσουν η Βουλή και το υπουργείο Οικονομικών\nΠροανήγγειλε αλλαγές στον κανονισμό της Βουλής\nΜιλώντας στη ΝΕΤ ο Βαγγέλης Μεϊμράκης προανήγγειλε αλλαγές στον Κανονισμό της Βουλής. Ανάμεσα στις προτάσεις πρόκειται να είναι ο έλεγχος, από τη Βουλή, αν υλοποιείται το νομοθετικό έργο και να ζητά, από το Ελεγκτικό Συνέδριο, έλεγχο σε ΔΕΚΟ.\nΌσον αφορά στο εάν θα πρέπει να «μετακομίσει» η Βουλή και να μεταφερθεί σε μια περιοχή που δεν θα είναι στο κέντρο της Αθήνας ο κ Μεϊμαράκης ανέφερε ότι « Η Βουλή και το Υπουργείο Οικονομικών πρέπει να μετακινηθεί η σε χώρους τέτοιους που θα μπορέσουν και οι διαδηλώσεις και οι πορείες και όλα αυτά τα σχετικά να αφήσουν το κέντρο πράγματι στην ιστορική του παράδοση που έχει κάθε πρωτεύουσα της κάθε χώρας».\n«Έχω την αίσθηση ότι είναι μια σκέψη που θα υλοποιηθεί εν ευθέτω χρόνω. Να ξέρετε ότι σε άλλες χώρες το Κοινοβούλιο ως θεσμός δεν είναι ταυτισμένος αρνητικά στο μυαλό του πολίτη. Μόνο στην Ελλάδα κατά βάση είναι τόσο αρνητικά ταυτισμένο. Μόλις ακούσει κάποιος Κοινοβούλιο, σκέφτεται κάτι αρνητικό. Αυτό πρέπει να αλλάξει. Πέραν της ευθείας σχέσης που θα έχουμε με την κοινωνία, εγώ πιστεύω ότι το Κοινοβούλιο θα πρέπει να προχωρήσει και σε άλλα ζητήματα. Το Κοινοβούλιο είναι όπως είπαμε, ο ελεγκτικός μηχανισμός και η νομοθετική εξουσία. Ο ελεγκτικός μηχανισμός της εκτελεστικής εξουσίας κατά βάση. Πρέπει να σας πω ότι είναι το χαράκωμα του πολίτη όπως είναι το καταφύγιό του η δικαιοσύνη. Εδώ ο πολίτης αισθάνεται ότι μπορούν να σταματήσουν οι όποιες αυθαιρεσίες της εκτελεστικής εξουσίας ή διευθυντηρίων ή οτιδήποτε άλλο» κατέληξε ο ίδιος.


Θεοδωράκης: Κατάντια η απόφαση Δανέλλη | Πολιτική Ειδήσεις\nΘεοδωράκης: Η απόφαση Δανέλλη λάθος χειρότερο από έγκλημα\n«Στο έγκλημα μπορεί να υπάρχει πάθος και απερισκεψία όμως στο λάθος υπάρχει σκέψη μελέτη και υπολογισμός» είπε\nΓΡΑΦΕΙ: ΑΝΤΩΝΗς ΓΑΛΑΝΟΠΟΥΛΟς published 15 Ιαν. 19 (16:26)\n«Στο έγκλημα μπορεί να υπάρχει πάθος και απερισκεψία όμως στο λάθος υπάρχει σκέψη μελέτη και υπολογισμός» είπε.\nΟ Σταύρος Θεοδωράκης έκανε μια συνοπτική παρουσίαση του πολιτικού DNA του Ποταμιού τονίζοντας ότι είναι κόμμα που προσπαθεί να είναι διαφορετικό από όλα τα άλλα.\nΥπενθύμισε ότι η απόφαση για μη στήριξη της κυβέρνησης είχε ληφθεί ομόφωνα σε όλα τα προηγούμενα πολιτικά συμβούλια, τις συνεδριάσεις της Κοινοβουλευτικής Ομάδας, αλλά και στο πρόσφατο συνέδριο του κόμματος ότι «θα παραμείνει στην αντιπολίτευση και δεν θα κάνει τα ρεπό του Καμμένου».\n«Και ξαφνικά βγαίνει ένας βουλευτής και λέει «ναι» στην ψήφο εμπιστοσύνης» συνέχισε χαρακτηρίζοντας την απόφαση Δανέλλη όχι εξύψωση, αλλά κατάντια.\nΟ επικεφαλής του Ποταμιού αρνήθηκε ότι ο πρώην βουλευτής του εξαγοράστηκε ή ότι το έκανε για την καρέκλα. Καταλόγισε αντίθετα στον Σπύρο Δανέλλη έξαρση εγωισμού που τον έκανε να πιστεύει ότι η δική του άποψη και γνώμη ήταν ανώτερη των άλλων.\nΜε αφορμή μάλιστα την αποχώρηση του από το Ποτάμι αναφέρθηκε (ονομαστικά) σε όλους εκείνους τους βουλευτές του Ποταμιού που πήγαν σε ΝΔ και ΔΗΣΥ.\n«Υπάρχει μια σύμπτωση, όλοι πηγαίνουν σε μεγαλύτερα κόμματα και δεν βρίσκεται ένας κ να πει ότι φεύγω από ένα μεγάλο κόμμα και να πάω σε ένα μικρότερο» δήλωσε με νόημα.\nΣτο σημείο αυτό άσκησε κριτική τόσο στον Κυριάκο Μητσοτάκη όσο και στην Φώφη Γεννηματά που χαρακτηρίζουν την νέα κυβέρνηση Τσίπρα, κουρελού και μιλούν για γυρολόγους βουλευτές, υπογραμμίζοντας ότι και οι ίδιοι τα ίδια κάνουν.\n«Ο σημερινός κατήφορος του κ. Τσίπρα έχει την ιστορία έτσι πολιτεύονται δυστυχώς βτα παλιά κόμματα» τόνισε και πρόσθεσε «και προφανώς ο κ. Τσίπρας το τερμάτισε αφού και εκείνος είχε δώσει δείγματα γραφής με την κυρία Μεγαλοοικονόμου και την κυρία Παπακώστα.\nΟ Σταύρος Θεοδωράκης εξέφρασε την άποψη ότι ο πρωθυπουργός προχωρά στις μεθοδεύσεις αυτές με μοναδικό μέλημα να εξακολουθήσει να κυβερνά. «Όμως με αυτή τη λογική δεν μπορεί να πάς πουθενά» δήλωσε και απευθυνόμενος εκ νέου στον Σπύρο Δανέλλη είπε ότι δεν μπορείς να μιλάς για αυτά εδώ και τέσσερα χρόνια και όταν έρχεται η ώρα να δίνεις ψήφο εμπιστοσύνης.\n«Για αυτό μιλώ για κατάντια» επανέλαβε σε αυστηρό ύφος. Υπενθύμισε ότι όλοι οι 300 έχουν εκλεγεί με λίστα λόγω της απόφασης των κόμματων τους και παρ όλα αυτά «είκοσι βουλευτές παίζουν μουσικές καρέκλες».\nΚαταλήγοντας εξέφρασε τη θέση ότι δεν πρέπει κατά την διάρκεια της κοινοβουλευτικής θητείας οι βουλευτές να αλλάζουν κόμμα.


Σαν σήμερα 17 Ιουνίου 2022 - Almopia24\nHome / ΣΑΝ ΣΗΜΕΡΑ / Σαν σήμερα 17 Ιουνίου 2022\nΣαν σήμερα 17 Ιουνίου 2022\n17 Ιουνίου ΣΑΝ ΣΗΜΕΡΑ\n2021: Το Πανεπιστήμιο Johns Hopkins αναφέρει ότι ο αριθμός των νεκρών λόγω της πανδημίας COVID-19 στις Ηνωμένες Πολιτείες έχει ξεπεράσει τον αριθμό των αμερικανικών απωλειών κατά τη διάρκεια του Πρώτου Παγκοσμίου Πολέμου.\n2021: Η Νορβηγία και η Ιρλανδία κερδίζουν από μία θέση στο Συμβούλιο Ασφαλείας των Ηνωμένων Εθνών, μαζί με τα νέα μέλη Ινδία και Μεξικό. Ο Καναδάς, ο οποίος θεωρούνταν φαβορί και είχε κάνει έντονη εκστρατεία για μια θέση στο Συμβούλιο επί τέσσερα χρόνια, δεν συγκεντρώνει αρκετές ψήφους.\n2021: Η Disneyland Paris, το πιο επισκέψιμο θεματικό πάρκο στην Ευρώπη, επαναλειτουργεί για δεύτερη φορά με ενισχυμένα μέτρα υγιεινής και ασφάλειας, αφού έκλεισε για οκτώ μήνες λόγω του δεύτερου κύματος της πανδημίας COVID-19. Είναι η πρώτη φορά που όλα τα θεματικά πάρκα της Disney λειτουργούν από τον Ιανουάριο του 2020.\nΣαν σήμερα 17 Ιουνίου 2022 Reviewed by . on 17 Ιουνίου Rating: 5


Τζον Τραβόλτα - απαρηγόρητος: «Μετά τον θάνατο του γιου μου... - Newpost.gr\nΗ ζέστη συνεχίζεται - Μικρή πτώση της θερμοκρασία από το μεσημέρι του Newsroom Δημοσίευση 19 Φεβρουαρίου 2014, 12:50 / Ανανεώθηκε 19 Φεβρουαρίου 2014, 13:51 Τζον Τραβόλτα - απαρηγόρητος: «Μετά τον θάνατο του γιου μου η ζωή δεν είχε νόημα...»!\nΤον Ιανουάριο του 2009, ο Τζον Τραβόλτα και η σύζυγός του, εδώ και 23 χρόνια, Κέλι Πρέστον, έχασαν τον γιο τους, τον 16χρονο Τζετ, που πέθανε, ύστερα από κρίση που υπέστη κατά τη διάρκεια των χριστουγεννιάτικων διακοπών της οικογένειας στις Μπαχάμες.\nΤο παιδί ήταν αυτιστικό και πολυαγαπημένο των γονιών και της οικογένειας. Πέντε χρόνια, αργότερα και αφού άφησε την καριέρα του στον κινηματογράφο σε δεύτερη μοίρα προκειμένου να ξεπεράσει την απώλεια, μίλησε για τον χαμό του παιδιού του σε συνέντευξη που παραχώρησε στο βετεράνο παρουσιαστή Μπάρι Νόρμαν, στη σκηνή του Theatre Royal Drury Lane, στο Λονδίνο.\n«Ο θάνατος του γιου μου ήταν ό,τι χειρότερο έχει συμβεί στη ζωή μου», δήλωσε χωρίς να μπορεί να συγκρατήσει τα δάκρυά του και να κρύψει την συγκίνησή του, «η ζωή δεν είχε πια νόημα για μένα. Δεν μπορούσα να σηκωθώ από το κρεβάτι. Είχα παραιτηθεί…». Για δυο ολόκληρα χρόνια ο Τραβόλτα παρέπαιε σαν να βρίσκονταν σε ύπνωση, ενώ παραμέλησε τη σύζυγό του, που επίσης πενθούσε απαρηγόρητα και τα δυο του αλλά παιδιά. Στάθηκε πάλι στα πόδια του και μπόρεσε να είναι δοτικός στην οικογένειά του, χάρη στην πίστη. Σε μια πίστη όμως, που μια αμφιλεγόμενη θρησκευτική ομάδα πυροδότησε. «Θα είμαι πάντα ευγνώμων στους ανθρώπους της Σαϊεντολογίας» είπε «που με φρόντιζαν καθημερινά, επί δύο ολόκληρα χρόνια».


Μητσοτάκης για Τσίπρα: Χωρίς σοβαρότητα η παρασκευή εμβολίων στην Ελλάδα | Πολιτική Ειδήσεις\nΓΡΑΦΕΙ: THETOC TEAM published 12 Ιαν. 21 (19:54)\n"Στερείται οποιαδήποτε σοβαρότητας η πρόταση Τσίπρα να πάρουμε τις παντέντες και να παρασκευάζουμε στην Ελλάδα τα εμβόλια. Αυτό που βλέπω δεν είναι αντιπολίτευση, αλλά απογοήτευση", επεσήμανε το απόγευμα της Τρίτης ο Κυριάκος Μητσοτάκης.\nΚατά τη διάρκεια συνέντευξής του στον ΑΝΤ1, ο πρωθυπουργός απάντησε και στην πρόταση του ΣΥΡΙΖΑ για σύγκληση Συμβουλίου πολιτικών αρχηγών. "Γιατί να συζητήσουμε πίσω από τις κλειστές πόρτες του Προεδρικού Μεγάρου και όχι ενώπιον των πολιτών στη Βουλή", διερωτήθηκε ο κ. Μητσοτάκης.\nΗ απάντηση για τη γιορτή του Αγίου Δημητρίου στη Θεσσαλονίκη\nΤην ίδια ώρα, ο πρωθυπουργός υποστήριξε ότι η Ελλάδα τα έχει καταφέρει σχετικά καλύτερα σε ό,τι αφορά στη διαχείριση της πανδημίας, η οποία κατά τη γνώμη του, αυτή τη στιγμή υποχωρεί στη χώρα μας.\n"Ουδέποτε η επιτροπή μας εισηγήθηκε κλείσιμο της Θεσσαλονίκης προ των εορτών της 26ης και 28ης Οκτωβρίου. Έγινε ό,τι ήταν ανθρωπίνως δυνατόν για τη στήριξη του ΕΣΥ στη Βόρειο Ελλάδα", σημείωσε στη συνέντευξή του.\nΗ διαβεβαίωση για τις δόσεις των εμβολίων\nΠαράλληλα, τόνισε ότι "έχουμε προαγοράσει το διπλάσιο των δόσεων εμβολίων, από αυτό που χρειαζόμαστε, αυτό μπορώ να διαβεβαιώσω τον ελληνικό λαό".\n"Θα έχουμε μέχρι τα τέλη Μαρτίου περί τα 4 εκατομμύρια δόσεις, άρα θα μπορέσουμε να εμβολιάσουμε περί τα 2 εκατομμύρια συμπολιτών μας", επεσήμανε και πρόσθεσε ότι "από τον Φεβρουάριο θα δημιουργήσουμε στην Αθήνα και την Θεσσαλονίκη 4 μεγάλα εμβολιαστικά κέντρα".\n"Μην έχουμε αυταπάτες πως κάποιες χώρες ή εταιρείες θα ζητούν έγγραφα σχετικά με τον εμβολιασμό", τόνισε ο Κυριάκος Μητσοτάκης σχετικά με τη σημερινή του πρωτοβουλία περί πιστοποιητικού εμβολιασμού, που θα συζητηθεί σε επίπεδο ΕΕ.\n"Είμαι αισιόδοξος για τον τουρισμό φέτος το καλοκαίρι" υπογράμμισε και δήλωσε ότι μέχρι τον Ιούνιο θα έχει εμβολιαστεί ένα σημαντικό τμήμα του ελληνικού πληθυσμού.\n"Εξετάζουμε όλα τα ενδεχόμενα, σε καμία περίπτωση δεν θα παραβιάσουμε την ευρωπαϊκή συμφωνία για την αγορά εμβολίων. Δεν μπορεί να έχουμε μία Ευρώπη ala carte" τόνισε τέλος ο πρωθυπουργός.


Η (πιο) ορθολογική διαδικασία αξιολόγησης μιας σεζόν – Enwsi.gr\nΆκης Γεωργιου 09/06/2019 22:37\t56 Σχόλια\nΗ ΑΕΚ είναι η κατ’ εξοχήν ομάδα κραξιμάτων, αντίθετων φωνών και έντονων διαφωνιών. Σε αυτό φταίει σε ένα βαθμό το κοινό της, φταίει όμως και ο διαχρονικός τρόπος ζωής και λειτουργίας της ο οποίος μόνο ότι δε δίνει πατήματα δεν μπορείς να πεις. Τα πράγματα είναι παραδοσιακά έκρυθμα και μετά από μια αποτυχημένη σεζόν δε θέλει και πολύ για να γίνουν διάφορα μικρά μπαμ. Ένα από αυτά ήταν και η ιστορία του Ροντρίγκο και του Παουλίνιο.\nΥπάρχει ένα κοινό δυσαρεστημένο για διάφορους λόγους που περιμένει κάθε ευκαιρία προκειμένου να την εκμεταλλευτεί για να γκρινιάξει. Το συγκεκριμένο κοινό ούτε τον Παουλίνιο ξέρει, ούτε τον Ροντρίγκο, όμως στην εποχή της πληροφορίας ρίχνει μια ματιά στο transfermarkt, στο Youtube και στο γενικό στόρι, βγάζει ένα συμπέρασμα και μπαίνει στη μάχη των social media για να ξεδώσει.\nΔεν προσπαθώ να ωραιοποιήσω καμία κατάσταση, περιγράφω μια πραγματικότητα και για αυτό θα πάμε και στην ουσία.\nΕίναι ο Παουλίνιο ένα επιθετικό μπακ για την ΑΕΚ που θέλει να ποντάρει στη δημιουργία; Όχι, από τα δεδομένα που υπάρχουν δεν φαίνεται πως είναι. Είναι ένα αμυντικογενές μπακ με συγκεκριμένες δυνατότητες στο επιθετικό κομμάτι. Δε δείχνει να ταιριάζει σε αυτό που εμείς θεωρούμε λογικό πως ο Καρντόσο θέλει χρησιμοποιήσει για να φτιάξει τη δική του ΑΕΚ. Αυτό είναι το ένα μέρος.\nΤο άλλο μέρος είναι ακόμα πιο απλό: Ξέρουμε τι ακριβώς θέλει να φτιάξει ο Καρντόσο; Ξέρουμε το σχήμα που έχει κατασταλάξει (οριστικά) ότι θα παίξει; Ξέρουμε από τον ίδιο τι προδιαγραφές ζήτησε για το δεξί μπακ; ΟΧΙ. Απλά υποθέτουμε. Για παράδειγμα ο Πορτογάλος μπορεί να έχει μέσα στο κεφάλι του να παίξει 3-5-2 και να ποντάρει στις επιστροφές των μπακ.\nΤην τύφλα μας δεν ξέρουμε, απλά υποθέτουμε με βάση τη δική μας λογική. Εγώ δεν θα πω αν η ΑΕΚ το πάει καλά ή άσχημα. Αυτό θα το δείξει ο χρόνος και η σούμα των επιλογών της, όπως το έδειξαν πέρσι (αρνητικά) και πρόπερσι (θετικά). Υπάρχουν λόγοι για να ανησυχεί κανείς από τώρα για την πορεία της ομάδας, υπάρχει όμως και ένα περιθώριο αισιοδοξίας για κάτι καινούργιο που θέλει να χτίσει. Ας το δούμε όμως ρε παιδιά. Ας του δώσουμε χρόνο, να περιμένουμε την τελική σούμα και θα έχουμε όλο τον χρόνο για κριτικές, διαφωνίες, κραξίματα και τα λοιπά ΑΕΚτζήδικα βάσανα που εδώ και 95 χρόνια είναι απλά η ημερήσια διάταξη…\nΥ.Γ.: Για μπάσκετ (όπως και πολλοί άλλοι) δε δικαιούμαι να έχω άποψη γιατί δε θυμάμαι πότε ήταν η τελευταία φορά που πάτησα στο γήπεδο (όπως επίσης πάαρα πολλοί άλλοι). Δικαιολογημένο και λογικό το ξέσπασμα που αποτυπώνεται από το βράδυ της Παρασκευής όμως εκτός από όσους αποδείχτηκαν κατώτεροι των περιστάσεων και τρώνε το ανάθεμα, κατώτεροι των περιστάσεων είμαστε και όλοι εμείς που αφήσαμε την ομάδα στο έλεος. Αν κάθε οργισμένο στάτους στο Facebook γινόταν ένα εισιτήριο σε κάθε αγώνα, τότε ο οργανισμός ΑΕΚ θα δικαιούνταν να έχει απαιτήσεις. Όταν όμως τα στάτους στο Facebook είναι περίπου 6-7.000 και τα εισιτήρια 600-700, τότε sorry αλλά αυτός ο σύλλογος δεν δικαιούται να ζητάει και πολλά. Και πάλι καλά (δηλαδή ούτε του παπά) που υπάρχει η συνέπεια του ιδιοκτήτη του και απλά επιπλέει.\nΑυτοί οι 600-700 που πηγαίνουν ας κράξουν όσο θέλουν, είναι δικαίωμά τους. Οι υπόλοιποι υπομονή όταν θα ξαναπαίξουμε Final Four ή κανένα σημαντικό ματς στην Ευρώπη για να ξαναθυμηθούμε πως υπάρχει ομάδα μπάσκετ.\nΕτικέτες αεκ Μιγκέλ Καρντόσο παουλίνιο


Ιδιαίτερα μαθήματα Ιωάννα Παπαζάνη\nΑρχική / Ιωάννα Παπαζάνη\nΠτυχιούχος Αρχιτεκτόνισσα Μηχανικός του ΕΜΠ με μεταπτυχιακό, παραδίδω μαθήματα Γραμμικού-Αρχιτεκτονικού και Ελεύθερου Σχεδίου σε μαθητές όλων των ηλικιών και αναλαμβάνω και προετοιμασία για Πανελλαδικές Εξετάσεις (και Γενικού Λυκείου και ΕΠΑΣ) σε συζητήσιμες, λογικές τιμές. Διαθέτω ενημερωμένο αρχείο θεμάτων, έχω δυνατότητα μεταβίβασης στο χώρο σας και αναλαμβάνω και γκρουπ.\nΑναλαμβάνω επίσης φοιτητικές και μεταπτυχιακές εργασίες, φοιτητών αρχιτεκτονικής και συναφών επαγγελμάτων, είτε εξ ολοκλήρου είτε ως βοηθός - σύμβουλος.\nΆριστη γνώση του αντικειμένου του σχεδίου, διδασκαλική εμπειρία, σεβασμός στις ιδιαιτερότητες του μαθητή, συνεχής ενημέρωση ως προς τα θέματα των Πανελλαδικών Εξετάσεων, αγάπη για το αντικείμενό μου και τη διδασκαλία του.\nΔιαθέτω εμπειρία σε προετοιμασία για Πανελλαδικές Εξετάσεις, σε διδασκαλία σχεδίου σε φοιτητές ΑΕΙ και ΤΕΙ, σε συμβολή ως σύμβουλος - βοηθός στην διεκπεραίωση εργασιών φοιτητών αρχιτεκτονικών σχολών.\nΚάτοχος Μεταπτυχιακού έως 30 ετών - Αθήνα / Περιστέρι\nΣυνολικές Προβολές: 484


ΑΕΚ Τρίπολης - Πανθυρεατικός 2-6 (+φωτό)\nΣτα πλαίσια της 4ης αγωνιστικής του πρωταθλήματος της Α’ τοπικής κατηγορίας το απόγευμα της Κυριακής η ομάδα της ΑΕΚ Τρίπολης υποδέχθηκε την ομάδα του πρωτοπόρου Πανθυρεατικού στο Δημοτικό γήπεδο Φιλικών. Μια αναμέτρηση στην οποία οι «γηπεδούχοι» θα προσπαθούσαν να κερδίσουν βαθμό ή βαθμούς σπάζοντας ουσιαστικά το αήττητο της ομάδας της Βόρειας Κυνουρίας. Αποστολή καθόλου εύκολη καθώς η φετινή ομάδα του Πανθυρεατικού κρίνεται ιδιαίτερα ανταγωνιστική, την ώρα που σε αρκετά παιδιά τις ΑΕΚ Τρίπολης λείπουν οι αγωνιστικές εμπειρίες.\nΑγωνιστικά το απόγευμα της Κυριακής σ’ ένα ματς που αποδείχθηκε χορταστικό σε επίτευξη τερμάτων (συνολικά 8), η ομάδα του Άστρους δεν αντιμετώπισε ιδιαίτερα προβλήματα και επικράτησε με σκορ 2-6. Οι «κιτρινόμαυροι» στηρίχθηκαν στις αδυναμίες της αντίπαλης άμυνας αλλά και στην μεγάλη αποτελεσματικότητά τους στο σκοράρισμα, αφού όσες σχεδόν φορέθηκαν βρέθηκαν σε θέση βολής απέναντι στον αντίπαλο τερματοφύλακα κατάφεραν να σκοράρουν. Μετά λοιπόν από 4 αγώνες ο Πανθυρεατικός έχει ξεφύγει βαθμολογικά από τις περισσότερες ομάδες με τον Ερμή Μελιγούς να είναι η μόνη ομάδα που τον ακολουθεί.\nΚαταιγιστικό τέταρτο στην αναμέτρηση…\nΚανείς ίσως απ’ όσους βρίσκονταν στο γήπεδο Φιλικών δεν φανταζόταν ίσως τον καταιγιστικό ρυθμό και τα τέρματα που θα σημειώνοντας μόλις στο πρώτο 15λεπτο της αναμέτρησης. Συγκεκριμένα σημειώθηκα τέσσερα τέρματα σε διάστημα μόλις εννέα αγωνιστικών λεπτών. Στο 6’ ο Πανθυρεατικός άνοιξε το σκορ μετά από ωραία ενέργεια του Κατσίρη για το 0-1. Πριν καλά-καλά προλάβουν οι «γηπεδούχοι» να καταλάβουν τι συνέβη, οι «φιλοξενούμενοι» στο 7’ με τον ίδιο παίκτη μετά από εύκολο πλασέ σε εύκολη διάσπαση της άμυνα της ΑΕΚ Τρίπολης έγινε το 0-2.\nΗ αντίδραση ήρθε στη συνέχεια για την ΑΕΚ που απάντησε άμεσα με γκολ του Πρίφτι ο οποίος μείωσε σε 1-2 και μπήκε ξανά στο παιχνίδι. Ο ρυθμός συνεχίστηκε να είναι αρκετά γρήγορος με τις άμυνες στο πρώτο 15λεπτο να απουσιάζουν από τον αγωνιστικό χώρο! Στο 10’ ένα σουτ του Δημάκου λέφυγε ψηλά άουτ, ενώ στο 11’ ο Πρίφτι που βρέθηκε απέναντι στον Μπάρλα έπιασε ένα σουτ το οποίο απέκρουσε σωτήρια ο τερματοφύλακας του Πανθυρεατικού. Κι εκεί που η αΕΚ θα μπορούσε να είχε κάνει το 2-2, ήρθε τελικά στο 14’ το 1-3 μετά από ενέργεια του Κατσίρη και αυτογκόλ του Γιαννούλη.\nΠεσμένος ρυθμός στη συνέχεια…\nΑπό το 14’ και μετά ο ρυθμός όπως ήταν φυσιολογικό κάποια στιγμή θα έπεφτε. Η ομάδα του Άστρους μετά το σαφές προβάδισμα θέλησε να προσέξει περισσότερη την αμυντική λειτουργία και να μην βιαστεί επιθετικά. Έτσι με μεγαλύτερη ηρεμία και συγκέντρωση και μετά από ένα μικρό διάστημα πίεσης θα μπορούσε να πει κανείς ότι οι «φιλοξενούμενοι» είχαν τον έλεγχο του ματς. Στο 18’ μια σέντρα του Κατσίρη αποκρούει ο Κόλιας. Από εκείνο το χρονικό σημείο μέχρι του φινάλε του ημιχρόνου, μόνο μια αξιόλογη φάση σημειώθηκε στο 37’ όταν ύστερα από κερδισμένο φάουλ για την ΑΕΚ, ο Ευγένιος Πετρόπουλος, έστειλε τη μπάλα πάνω από την αντίπαλη εστία.\nΔεν έλειψαν τα λάθη στην επανάληψη…\nΣτο β’ ημίχρονο με τον Πανθυρεατικό να κρατάει το προβάδισμα στο σκορ, δεν έλλειψαν τα λάθη επιθετικά για τις δύο ομάδες. Ένα διάστημα στο β’ μέρος στο οποία οι συνεχείς λάθος επιλογές έφεραν ένα μικρό εκνευρισμό στις ομάδες. Στο 55’ ο Ρένος Πετρόπουλος δεν μπορεί να πιάσει την προβολή στο 2ο δοκάρι και να σκοράρει, με τη μπάλα να φεύγει άουτ. Στο 58’ ο Κατσίρης απέναντι στον Κόλλια στην τελική του προσπάθεια στέλνει τη μπάλα ψηλά άουτ. Στο 62’ οι «φιλοξενούμενοι» σκοράρουν με τον Μπάρλα Κ. αλλά το γκολ ακυρώνεται με υπόδειξη οφ-σάιντ, ενώ ένα σουτ του Πρίφτι καταλήγει στην αγκαλιά του Μπάρλα.\nΤέσσερα ακόμη γκολ στο φινάλε…\nΣτο τελευταίο 20λεπτο της αναμέτρησης το παιχνίδι ανέβασε ρυθμούς με αποτέλεσμα να έρθουν ακόμη τέσσερα τέρματα στην συνάντηση. Στο 72’ μετά από ωραία σέντρα του Χαρμπαλή από κόρνερ ο Μπάρλας Κ. με κεφαλιά σκόραρε για το 1-4. Στο 75’ ένα σουτ του Ανδριανού από καλή θέση για την ΑΕΚ έφυγε άουτ. Στο 80’ μετά από κόρνερ του Πετρόπουλου, ο Καψής με προβολή έκανε το 2-4.\nΤο φινάλε ωστόσο άνηκε στον Πανθυρεατικό που με δύο όμορφα τέρματα διαμόρφωσε το τελικό 2-6. Στο 82’ μετά από επίθεση των «φιλοξενούμενων» ο Τακλής απέναντι στον Κόλλια έπιασε ένα πολύ ωραίο σουτ που κατέληξε στην εστία της ΑΕΚ για το 2-5 και στο 90’ ο ίδιος παίκτης με έξοχο πλασέ προ του Κόλλια διαμόρφωσε το τελικό 2-6.\nΓΗΠΕΔΟ: Δημοτικό γήπεδο Φιλικών.\nΔΙΑΙΤΗΤΗΣ: Ν. Γεωργόπουλος (Αρκαδίας).\nΒΟΗΘΟΙ: Τρ. Πετρόπουλος (Αρκαδίας), Δ. Χαραλαμπόπουλος (Αρκαδίας).\nΤΕΡΜΑΤΑ: 8’ Πρίφτι, 80’ Καψής | 6’ Κατσίρης, 7 Κατσίρης, 14’ (αυτ.) Γιαννούλης, 72’ Μπάρλας Κ., 82’ Τακλής, 90’ Τακλής.\nΚΙΤΡΙΝΕΣ: 46’ Πετρόπουλος | 69’ Καπράνος.\nΑΕΚ ΤΡΙΠΟΛΗΣ (Κώστας Καλογιαννίδης): Κόλλιας, Πετρόπουλος Ειρ., Γιαννούλης, Λιακόπουλος (85’ Μεϊδάνης), Καψής, Μπίσσιας (78’ Αραχωβίτης), Πρίφτι, Πετρόπουλος Ευγ., Ανδριανός, Ζιούλης (64’ Κατσιούλας), Κιντής (51’ Συκαράς).\nΠΑΝΘΥΡΕΑΤΙΚΟΣ (Άρης Σαβούρδος): Μπάρλας Ι., Μπάρλας Β., Μπάρλας Γ. (83’ Μπάρλας Χαρ.), Δικαίος, Αδάμης Δ., Χαρμπαλής, Κατσίρης (60’ Καπράνος), Αδάμης Ι., Μπάρλας Κ. (77’ Τακλής), Δημάκος (83’ Καραμπάτσος), Αγγελόπουλος.


Αλέξανδρος Πρίφτης 17 Ιουνίου 2011, 20:00\nΗ Λετονία είναι η πρώτη αντίπαλος της Εθνικής ομάδας των Γυναικών στο Ευρωπαϊκό Πρωτάθλημα της Πολωνίας.\nΗ Ελλάδα θα αντιμετωπίσει το συγκρότημα του Τζώρτζη Δικαιουλάκου αύριο (18/6) το μεσημέρι (13.30, Σπορ+) με τον Κώστα Μίσσα να τονίζει με δηλώσεις του για το συγκεκριμένο ματς: «Η Λετονία είναι μια ομάδα με πολύ καλή φροντ λάιν και διαθέτει ψηλά κορίτσια. Σαν ομάδα έχει τα πλεονεκτήματα και τα μειονεκτήματά της. Στόχος μας είναι να «εξαφανίσουμε» τα πλεονεκτήματά της και να την οδηγήσουμε σε μειονεκτήματα. Θέλουμε να μην αφήσουμε τις αντιπάλους να διεκδικήσουν αυτό που θα προσπαθήσουν να κάνουν σε σχέση με τα επιθετικά ριμπάουντ και να ελέγξουμε το ρυθμό γιατί είναι μια ομάδα που προσπαθεί να παίξει γρήγορα. Το τρίτο είναι ότι σε συγκεκριμένα δικά μας επιθετικά σημάδια, να έχουμε τη δυνατότητα, με πάρα πολλές παραλλαγές που ξέρουμε, να παίξουμε τα συστήματά μας».\nΓια το γεγονός ότι στον πάγκο της αντιπάλου μας θα είναι ο επί χρόνια συνεργάτης του Τζώρτζης Δικαιουλάκος σχολίασε. «Η ιδιαιτερότητα έχει να κάνει με έναν προπονητή που είμαστε δέκα χρόνια πέρα από συνεργάτες και φίλοι. Το ξεχωριστό αυτού του παιχνιδιού, λοιπόν, είναι ότι δύο άνθρωποι που συνεργάζονταν για μια δεκαετία θα βρεθούν αντίπαλοι και είναι δεδομένο ότι και ο ένας και ο άλλος θα κάνουν το καλύτερο για την ομάδα τους».\n* Στο άλλο ματς του ομίλου της εθνικής γυναικών, στις 9.30μ.μ. η πρωταθλήτρια Ευρώπης Γαλλία θα αντιμετωπίσει την Κροατία.


Ο διαβήτης απειλεί τα νεαρά άτομα | Υγεία News\nΟ διαβήτης απειλεί τα νεαρά άτομα\nYgeiaNews | [email protected] | 24/11/2011 - 16:01\nΚάθε μέρα ο νεανικός διαβήτης προσβάλλει περισσότερα από 200 παιδιά στο κόσμο. Αυτό όμως που είναι ανησυχητικό είναι η ραγδαία αύξηση των κρουσμάτων διαβήτη τύπου 2 στα παιδιά και στους εφήβους – μία αύξηση που ακολουθεί την επιδημία της παχυσαρκίας. Έχει υπολογιστεί ότι το 80% των περιπτώσεων του νεανικού διαβήτη και ειδικότερα του τύπου 2 θα μπορούσαν να είχαν αποφευχθεί. Ένας καθοριστικός παράγοντας στην αντιμετώπιση του νεανικού διαβήτη είναι η αλλαγή του τρόπου ζωής των παιδιών και των εφήβων. Αυτό συνεπάγεται την υιοθέτηση σωστών προτύπων διατροφής και την ένταξη της φυσικής δραστηριότητας στην καθημερινή ζωή.\n«Έχουμε και τη γνώση και τα κατάλληλα φαρμακευτικά όπλα για να αποτρέψουμε το θάνατο παιδιών από το διαβήτη. Εντούτοις, για πολλά παιδιά, ιδιαίτερα στον αναπτυσσόμενο κόσμο, η πρόσβαση στη διάγνωση, στην πρόληψη και στην κατάλληλη φροντίδα του διαβήτη είναι είδος πολυτέλειας. Η οικονομική κατάσταση των οικογενειών σε αυτές τις περιοχές δεν επιτρέπει τη θεραπεία των παιδιών με καθημερινές ενέσεις ινσουλίνης με αποτέλεσμα να οδηγούνται πρόωρα στο θάνατο. Ακόμη και στις λεγόμενες αναπτυγμένες χώρες, τα παιδιά με διαβήτη ζουν 10 έως 20 χρόνια λιγότερο από τους συνομηλίκους τους που δεν έχουν διαβήτη. Κάτι που μπορεί να αποφευχθεί αν αποτραπούν οι επιπλοκές του διαβήτη, δηλαδή βλάβες στα νεφρά, στα μάτια, στο νευρικό και στο καρδιαγγειακό σύστημα. Πρέπει πολλά να γίνουν για να εντοπίζουμε έγκαιρα το διαβήτη στα παιδιά και να τους παρέχουμε την απαραίτητη φροντίδα » λέει ο Δρ. Henk-Jan Aanstoot, υπεύθυνος για την σύνταξη της Χάρτας του Νεανικού Διαβήτη.\nΗ χάρτα αυτή προετοιμάστηκε από κορυφαίους παιδίατρους- διαβητολόγους, και πρόκειται για μια σημαντική αξιολόγηση στοιχείων του διαβήτη τύπου 1 και τύπου 2 στα παιδιά και τους εφήβους. Εστιάζει στις ακόλουθες περιοχές: επιδημιολογία, την οργάνωση και την παροχή φροντίδας, στο ψυχοκοινωνικό και κοινωνικοοικονομικό αντίκτυπο του διαβήτη.\nΜέσω της χάρτας δίνεται έμφαση επίσης στην έλλειψη διαθέσιμων στοιχείων όσον αφορά στον αριθμό των παιδιών και των νέων που ζουν με το διαβήτη, και εκείνων που πεθαίνουν από διαβήτη ή από τις σχετικές με αυτόν επιπλοκές. Επίσης, επιχειρείται η δημιουργία μιας βάσης δεδομένων για τον τρόπο έκβασης του διαβήτη είτε σε τοπική είτε εθνική κλίμακα, προκειμένου να βελτιωθεί η φροντίδα για τη νόσο.\nΗ πλήρης έκδοση της Χάρτας του Νεανικού διαβήτη βρίσκεται στην ηλεκτρονική διεύθυνση: http://www.blackwell-synergy.com/toc/pdi/8/s8.